Tahu Tak, Ada Cara Nak Bagi Period Datang Cepat Setiap Bulan TANPA Perlu Makan Ubat!

Tunggu punya tunggu, tapi tidak datang-datang.. Ini mungkin menjadi antara kerisauan buat sesetengah wanita tatkala
menunggu haid yang tidak kunjung tiba.
 Sebenarnya, terdapat pelbagai faktor mengapa seorang wanita ingin mempercepatkan haid mereka. Jadi, ada ke cara cepat haid datang yang boleh dilakukan?

Untuk mengetahuinya, teruskan membaca artikel ini.

Antara faktor yang menjadi sebab wanita ingin cepat datang haid pada bulan tersebut mungkin kerana merancang untuk pergi ke Mekah, ingin melakukan aktiviti tertentu ataupun sering alami haid yang lambat dan inginkan kitaran menstruasi yang lebih teratur.

Jika kalian tergolong dalam golongan ini, ada berita baik buat anda!

Terdapat beberapa kaedah semula jadi yang boleh dicuba untuk mempercepatkan haid anda!

Sebelum itu, mari kita fahami terlebih dahulu mengapa kelewatan haid berlaku, jom baca!

Untuk mendapatkan lebih banyak info tentang Kesihatan Wanita, sila dapatkannya
di sini.

Mengapa haid datang lambat?

Tempoh kitaran haid biasanya antara 21 hingga 35 hari dan ketiadaan haid dalam jangka waktu tertentu disebut sebagai amenorea.

Istilah ini digunakan bagi para gadis yang belum didatangi haid pada usia 15 tahun dan wanita yang telah terlepas haid sebanyak 3 kali atau lebih secara berturut-turut.

Terdapat beberapa kemungkinan yang menyebabkan kondisi ini, antaranya:

Faktor tekanan

Berat badan yang rendah atau tinggi

Sindrom ovarium polikistik (PCOS)

Kontraseptif hormon

Penyakit kronik seperti diabetes atau penyakit seliak

Masalah tiroid

Menopaus

Kehamilan

Ingin mempercepatkan haid? Ikut cara cepat haid datang semula jadi ini!

Usah risau, terdapat beberapa kaedah
natural
yang boleh kaum Hawa cuba bagi mempercepatkan haid mereka, antara caranya merangkumi:

#1. Mempercepatkan haid dengan vitamin C

Sebilangan individu percaya vitamin C, juga disebut asid askorbik, boleh mempercepatkan menstruasi wanita.

Tetapi, masih tiada bukti saintifik yang boleh dipercayai untuk menyokong kenyataan ini.

Vitamin C juga dikatakan dapat meningkatkan tahap estrogen dan menurunkan tahap progesteron anda.

Ini menyebabkan rahim berkontraksi dan lapisannya ‘gugur’, jadi bermulanya menstruasi.

Untuk mencuba kaedah ini, anda tidak semestinya perlu mengambil suplemen, pengamalan makanan kaya sumber vitamin C juga sudah memadai.

Antaranya, buahan sitrus, beri, kismis hitam, brokoli, bayam, kubis Brussels, lada merah dan hijau, tomato dan lain-lain mampu menjadi
sumber vitamin C
 yang baik.

#2. Kurangkan stres

Stres yang melampau berisiko mengganggu kitaran menstruasi dek sistem hormon pada otak dan darah yang terjejas.

Ketika stres, tubuh turut menghasilkan hormon kortisol (hormon stres) dalam jumlah berlebihan.

Disebabkan faktor itu, hormon ini akan menjejaskan penghasilan hormon estrogen dan progesteron yang bertugas dalam menjaga kitaran haid.

Dengan kata lain, mengurangi tahap stres adalah cara mujarab untuk mempercepatkan haid anda.

Bagaimana cara untuk relaks? Terdapat beberapa kaedah yang boleh dicuba, antaranya dengan melakukan perkara digemari sama ada menonton filem, mendengar muzik,
shopping
atau apa saja aktiviti lain.

Idea yang lain, anda boleh ‘berpuasa’ daripada media sosial buat sementara waktu.

Ini kerana secara tidak sedar,
media sosial berpotensi mengganggu kestabilan emosi kit
a, terutamanya tekanan rakan sebaya dari segi gaya hidup, menayangkan kegembiraan dan sebagainya.

Maka, tidak salah jika anda ingin ‘berehat’ sebentar daripada rangkaian sosial ini, mana tahu perasaan tertekan yang dialami selama ini juga berpunca daripada media sosial, bukan?

#3. Mengekalkan berat badan ideal

Berlebihan atau
kekurangan berat badan
 tidak bagus buat anda, terutamanya untuk kesihatan peranakan anda. Kenapa?

Ini kerana, berat badan kita sebenarnya sangat
mempengaruhi proses ovulasi
.

Jika anda tidak mengalami ovulasi, maka haid yang ditunggu-tunggu tidak akan berlaku.

Jadi sebaiknya, berusahalah untuk mengekalkan berat badan yang ideal.

#4. Mempercepatkan hadi dengan rajin bersenam

Tahukah anda, senaman boleh membantu mempercepatkan haid dengan menyeimbangkan kadar hormon dalam tubuh?

Hormon yang seimbang dalam tubuh akan menghasilkan
kitaran menstruasi yang teratur
, membuatkan jadual menstruasi anda datang tepat pada waktunya!

Jika anda tidak biasa bersenam, cubalah dengan
aktiviti fizikal
 yang ringan dahulu selama 30 minit sehari.

Anda boleh
bermula dengan senaman brisk walking, skipping, jogging dan lain-lain.

Untuk memastikan haid yang teratur setiap bulan, melakukan rutin senaman sebanyak 3 kali setiap minggu adalah cara terbaik!

Selain bermanfaat untuk kesihatan, bersenam juga melepaskan hormon dopamin yang membuat anda berasa gembira.

Ini secara tidak langsung dapat menghindarkan
perasaan tertekan atau stres
 yang berisiko menjejaskan kitaran haid.

#5. Melakukan seks jika ingin mempercepatkan haid! (bagi yang sudah berkahwin)

Berita baik bagi pembaca yang sudah berkahwin, seks dikatakan boleh menjadi antara alternatif untuk mempercepatkan
 haid.

Baik seks dengan penetrasi (memasukkan zakar ke dalam faraj) atau tanpa penetrasi (aktiviti seksual lain) dapat membantu dalam menghasilkan kitaran haid yang teratur.

Di samping itu,
rangsangan seks dan orgasme
 membuatkan serviks melebar dengan sendirinya.

Ketika serviks melebar,
rahim akan berkontraksi
 untuk menghasilkan ruang kosong, yang dapat memberi kesempatan untuk rahim menggugurkan lapisannya.

Bukan itu sahaja, melakukan hubungan intim secara berkala
membantu seimbangkan hormon badan lantas mengurangi risiko stres!


Sakit Kepala Dan Hormon

Kebanyakan wanita mengalami sakit kepala hormonal sekurang-kurangnya sekali atau dua kali dalam hidup mereka. Dalam kebanyakan kes, mereka menyedari hubungan yang jelas antara sakit kepala dan haid mereka.

Sakit kepala haid biasanya berlaku beberapa hari sebelum haid atau semasa 3 hari pertama haid tersebut. Bagi mereka, migrain hormonal mungkin disebabkan oleh penurunan tahap estrogen secara tiba-tiba. Sakit kepala yang datang pada waktu ini biasanya akut, kadang-kadang membuat wanita gagal menjalankan aktiviti harian mereka.

Walau bagaimanapun, haid bukan satu-satunya punca sakit kepala hormonal. Pil pencegah kehamilan juga boleh memberi kesan kepada sakit kepala. Ramai wanita melaporkan bahawa keadaan mereka seolah-olah menjadi lebih baik apabila mereka menggunakan pil. Apabila mereka berhenti mengambil pil, migrain berlaku dengan lebih kerap. Menopaus dan kehamilan juga boleh mencetuskan sakit kepala hormonal. Nasib baik, sakit kepala biasanya berhenti dalam tempoh 6 bulan terakhir kehamilan dan bayi tersebut tidak terjejas sama sekali.

Jika anda mengesyaki bahawa sakit kepala anda mungkin disebabkan oleh hormon, buat diari sekurang-kurangnya 3 kitaran haid untuk memeriksa sebarang kaitan yang mungkin ada. Diari tersebut akan sangat membantu rawatan anda.

Anda boleh melegakan sakit kepala anda dengan mengambil makanan ringan dengan kerap sepanjang hari untuk mengelakkan tahap gula dalam darah anda daripada menurun. Lebih baik untuk mendapatkan tidur yang cukup dan mengelakkan tekanan dengan mengamalkan gaya hidup sihat dan bersenam secara berkala. Kadangkala gaya hidup anda yang sibuk mempunyai pengaruh buruk terhadap kesihatan anda. Mengubah gaya hidup mungkin satu-satunya perkara yang anda perlu untuk menghentikan sakit kepala anda.

Lagipun, semua wanita adalah berbeza. Oleh itu, apa yang berkesan pada seseorang mungkin tidak berkesan pada orang lain. Sekiranya tiada satu pun tip di atas yang membantu keadaan anda, anda boleh meminta doktor suplemen estrogen atau ubat-ubatan migrain. Apabila wanita menghampiri putus haid, sakit kepala adalah perakra biasa kerana hormon adalah tidak stabil pada waktu ini. Terapi penggantian hormon boleh membantu mengawal sakit kepala anda dengan memastikan tahap hormon anda seimbang.


Bagaimana untuk Berpakaian Cantik Apabila Mempunyai Kanser Payudara

Walaupun adanya penjagaan perubatan yang terbaik, mengubati kanser payudara masih menjadi satu tugasan yang mencabar. Kesan-kesan sampingan proses rawatan ini akan menjejaskan pesakit, terutamanya pada perubahan penampilan anda disebabkan oleh rawatan-rawatan ini. Mujurlah terdapat aksesori yang direka untuk pesakit kanser, daripada coli sehinggalah ke skaf, rambut palsu dan banyak lagi.

Tip Berpakaian Pesakit Kanser Payudara

Coli mastektomi

Coli mastektomi kini boleh didapati dengan pelbagai gaya, warna, dan saiz. Namakan sahaja. coli ini berbeza sedikit daripada coli biasa kerana coli ini mempunyai poket payudara palsu. Anda juga boleh meminta coli yang ditempah khas mengikut keperluan spesifik anda. Jika anda tidak mahu coli penuh, anda boleh mendapatkan pelekat puting dan penutupnya, lebih-lebih lagi jika anda akan melakukan pembentukan semula payudara.

Pakaian renang

Sama seperti coli, industri pembuatan pakaian renang untuk pesakit kanser payudara turut berkembang. Anda boleh mendapatkan pelbagai gaya yang disukai, termasuklah bikini dan pakaian sukan yang menyediakan lebih sokongan. Harga juga berbeza-beza mengikut gaya pakaian tersebut. Jika anda selesa dengan pakaian renang yang ringkas, potongan bahagian hujung yang rendah atau pertengahan adalah pilihan yang sesuai untuk anda.

Rambut palsu

Kehilangan rambut juga merupakan perubahan yang ketara. Jika anda mempunyai gaya rambut yang sama sahaja sepanjang hidup anda, inilah peluang anda untuk mencuba perkara yang baharu dan menarik. Rambut palsu dijual dengan pelbagai harga. Jika anda keliru, dapatkan pakar rambut palsu untuk membantu anda mencari rambut palsu yang serupa seperti rambut asal anda. Anda juga berpeluang untuk menggayakan rambut seperti selebriti pilihan mengikut kemahuan anda. Terdapat banyak salon rambut yang menawarkan harga berpatutan. Salon yang bagus serta syampu, perapi dan sikat yang sesuai akan membantu mengekalkan rambut palsu anda dalam keadaan yang terbaik. Masalah timbul jika anda perlu keluar dengan rambut palsu yang kotor, atau perlu menunggu di salon untuk digayakan semula. Memiliki lebih daripada satu rambut palsu akan memudahkan anda untuk keluar pada bila-bila masa sahaja. Kebanyakan insurans boleh menampung sehingga 80% harga rambut palsu yang digunakan untuk tujuan perubatan. Walau bagaimanapun, anda memerlukan preskripsi doktor untuk menyokong tuntutan anda. Memakai rambut palsu sepanjang masa sangat membosankan. Sekali sekala cuba gayakan rambut palsu dengan selendang dan topi. Skarf yang cantik boleh menceriakan anda sepanjang hari.

Jika anda mempunyai kebimbangan, kongsikan bersama individu yang pernah mengalami perkara yang sama ini. Cuba sertai kumpulan sokongan. Bekas pesakit kanser payudara lain boleh berkongsi tip dan nasihat mengenai cara untuk menguruskan perubahan penampilan anda. Mempunyai kanser payudara tidak bermakna anda tidak boleh menjadi cantik. Anggaplah ini sebagai peluang untuk menjadi cantik dengan cara baru dan ini akan membuatkan anda berasa lebih baik.

Baca juga:

Trikotilomania: Gangguan Menarik Rambut

Bolehkah Ibu Hamil Pakai Pakaian Ketat?

Kutu Rambut Kanak-kanak: Adakah Satu Masalah Besar?


Alami Tekanan Darah Tinggi? Ini Masanya Untuk Anda Bertukar Kepada Diet DASH

Terdapat sejenis diet hipertensi yang direka khas bagi mengurangkan risiko tekanan darah tinggi. Diet ini dikenali sebagai diet DASH.

Ingin tahu apakah maksud diet DASH yang sebenarnya? Artikel ini ada menerangkannya dengan lebih lanjut.

Kenali diet DASH, diet hipertensi khusus untuk kurangkan risiko darah tinggi

Pada masa sekarang,
masalah tekanan darah tinggi bukan lagi sekadar penyakit orang tua
. Ia sudah kerap berlaku dalam kalangan mereka yang lebih muda di seluruh dunia.

Diet atau gaya pemakanan merupakan penyumbang utama kepada peningkatan kes-kes tekanan darah tinggi ini.

Oleh itu, saintis telah membuat satu strategi diet khusus bagi mengurangkan risiko tekanan darah tinggi yang disebut sebagai diet DASH.

Diet hipertensi atau diet DASH ini merupakan singkatan daripada
Dietary Approaches to Stop Hypertension
.

Ia merupakan sejenis diet yang disyorkan untuk mereka yang ingin mencegah atau merawat hipertensi, selain mengurangkan risiko penyakit jantung mereka.

Diet DASH memberikan tumpuan kepada pengambilan buah-buahan, sayur-sayuran, biji-bijian dan juga daging tanpa lemak.

Diet ini direka khas setelah para penyelidik menyedari bahawa tekanan darah tinggi kurang berlaku dalam kalangan mereka yang mengamalkan diet berasaskan tumbuhan.

Oleh sebab itu, diet DASH menekankan pengambilan buah-buahan dan sayur-sayuran selain mengandungi beberapa sumber protein tanpa lemak seperti ayam, ikan dan kekacang.

Diet hipertensi ini kurang mengambil daging merah, garam, gula dan juga lemak tambahan.

Para saintis percaya bahawa salah satu sebab utama penghidap hipertensi mendapat manfaat daripada diet ini ialah disebabkan pengurangan pengambilan garam.

Diet DASH menggalakkan kita untuk tidak mengambil lebih daripada 1 sudu teh (2.300 mg) garam sehari.

Pro dan kontra diet hipertensi ini

Diet hipertensi ini menawarkan pelbagai manfaat terhadap kesihatan.

Ini termasuklah penurunan tekanan darah, membantu menurunkan berat badan dan mengurangkan risiko kanser.

Diet DASH terbukti menurunkan tekanan darah dalam kalangan individu yang sihat dan mereka yang mempunyai tekanan darah tinggi.

Berdasarkan kajian, individu yang menjalani diet DASH masih mengalami tekanan darah yang lebih rendah walaupun mereka tidak menurunkan berat badan atau mengurangkan pengambilan garam.

Namun, jika pengambilan garam dikurangkan, diet DASH dilihat dapat menurunkan tekanan darah dengan lebih baik.

Selain itu, diet hipertensi ini juga dilihat dapat membantu menurunkan berat badan kerana kurang pengambilan makanan yang tinggi kandungan gula dan juga lemak.

Ini akan menjadikan pengamalnya mengurangkan pengambilan kalori harian secara automatik dan ini sedikit sebanyak menyumbang kepada penurunan berat badan.

Diet hipertensi ini juga boleh mengurangkan risiko anda untuk mendapat kanser.

Kajian ada menunjukkan bahawa individu yang mengikuti diet DASH mempunyai risiko yang lebih rendah terhadap beberapa jenis kanser.

Ini termasuklah kanser kolorektal
 dan
kanser payudara.

Daripada segi kekurangannya, diet ini bukanlah sejenis diet yang direka khusus jika anda mahu menurunkan berat badan. Malah, ia juga mungkin tidak begitu sesuai untuk semua peringkat umur.

Bagaimana diet DASH berfungsi?

Diet ini memerlukan sebilangan hidangan setiap hari daripada pelbagai kumpulan makanan.

Jumlah hidangan yang anda perlukan mungkin berbeza-beza, bergantung kepada berapa banyak kalori yang anda perlukan setiap hari.

Anda boleh membuat perubahan secara beransur-ansur dan tidak perlu secara mengejut.

Sebagai contoh, mulakan dengan mengehadkan pengambilan garam sekitar
1 sudu teh sehari.

Kemudian, setelah tubuh badan anda dapat menyesuaikan diri dengan diet ini, kurangkan kepada 1.500 miligram garam sehari (kira-kira 2/3 sudu teh).

Jumlah ini merangkumi semua garam yang ada dalam produk makanan dan juga apa yang anda masak.

Apa yang boleh dimakan dalam diet ini?

Diet DASH adalah sejenis rancangan pemakanan fleksibel dan seimbang yang membantu mewujudkan gaya pemakanan yang sihat untuk kehidupan anda.

Ia sangat mudah untuk diikuti kerana kesemua bahan makanan ini boleh didapati di pasar dan pasaraya berdekatan.

Diet ini amat kaya dengan sayur-sayuran, buah-buahan dan biji-bijian.

Ia turut merangkumi produk tenusu tanpa lemak atau rendah lemak, ikan, ayam, dan kekacang.

Diet ini mengehadkan makanan yang tinggi lemak tepu, seperti daging berlemak dan produk tenusu tinggi lemak.

Sekiranya anda mengikuti diet ini, amat penting untuk anda memilih makanan yang kaya dengan kalium, kalsium, magnesium, serat dan juga protein.

Selain itu, makanan yang hendak dimakan juga perlulah rendah lemak tepu dan rendah kandungan garam.

Kesimpulan

Diet DASH ternyata sejenis diet yang baik untuk kesihatan jantung anda.

Ia boleh membantu menurunkan tekanan darah selain mempunyai beberapa manfaat lain kepada tubuh.

Jika anda berhasrat untuk mengawal tekanan darah maka anda boleh mencuba diet hipertensi ini.

Kongsikan juga maklumat ini kepada individu lain di sekitar anda yang mungkin memerlukannya.


Pernah Dengar 10 Mitos Tentang Seks Ini, Dengar Kata Ia Hanya Karut Semata-Mata, Betul Ke?

Terdapat banyak mitos tentang seks yang tular dalam kalangan remaja. Walau bagaimanapun, tidak semuanya adalah benar. Fahaman yang salah tentang seks boleh menyebabkan akibat yang buruk.

Masturbasi menyebabkan mati pucuk

Masturbasi
 adalah aktiviti normal yang dilakukan oleh manusia dan tidak memberikan kesan kepada badan. Mati pucuk pula tidak ada kaitan dengan masturbasi. Sebaliknya, ia boleh membawa kepada komplikasi jika kita menghalang remaja dari masturbasi.

Seorang dara harus berdarah semasa hubungan kelamin pertama

Hymen ialah lapisan kulit nipis yang boleh terkoyak. Jika wanita bersukan, kerap melakukan
aktiviti berbasikal atau aktiviti fizikal
 yang lain, hymen boleh berdarah. Jadi, bukan hubungan kelamin sahaja yang boleh menyebabkan hymen koyak.

Setitik air mani seperti kehilangan 40 titik darah

Mitos ini telah dibincangkan sejak dulu untuk mengelakkan orang dari melakukan masturbasi terlalu banyak. Walau bagaimanapun, darah dan air mani adalah tidak berkaitan. Maka, masturbasi tidak menyebabkan kehilangan darah.

Wanita tidak menikmati seks sepertimana lelaki

Perdebatan ini adalah tidak munasabah. Kita boleh katakan bahawa wanita menikmati seks seperti lelaki atau bahkan lebih. Wanita boleh menikmati seks jika pasangannya mempunyai skil yang cukup. Tambahan pula, wanita mampu mencapai orgasme berulang kali sedangkan lelaki tidak.

Jantina anak yang lahir bergantung kepada ibu

Malah, jantina bayi bergantung kepada ayah dan kromosom yang datang darinya. Kombinasi antara kromosom x dan kromosom y dalam proses ini akan menentukan
jantina bayi
tersebut.

Kelamin adalah kotor dan tidak harus disentuh

Kelamin adalah sama seperti bahagian lain pada badan anda. Sesetengah orang mengatakan bahawa kelamin adalah kotor dan tidak harus disentuh walaupun semasa ingin membersihkannya. Walau bagaimanapun, anda harus
membersihkan kelamin
 anda setiap kali mandi kerana semua perkara yang tidak dibersihkan dalam tempoh yang lama pastikan boleh menyebabkan pertumbuhan bakteria.

Wanita hamil semasa hubungan kelamin pertamanya

Kehamilan adalah sesuatu yang tidak dapat dijangka. Semua wanita tidak semestinya hamil selepas seks pertamanya kerana mereka harus menjalani seks tanpa perlindungan pada waktu yang betul di dalam bulan terbabit untuk berlaku kehamilan. Ini kebiasaannya berlaku semasa wanita dalam waktu paling subur dan semasa ovum dilepaskan.

Seks semasa haid adalah berbahaya

Ia tidak membahayakan. Sesetengah maklumat tentang seks menunjukkan bahawa kelamin wanita lebih licin pada waktu ini membuatkan seks lebih menyeronokkan.

Wanita hamil perlu elakkan menjahit

Ia dikatakan akan menyebabkan bibir sumbing. Pastinya ia tidak benar. Wanita hamil harus mengelakkan semua aktiviti berat tetapi menjahit bukanlah salah satu darinya.

Wanita suka organ seks lelaki yang besar

Jangan kecewa jika organ seks anda tidak sebesar orang lain.
Faraj wanita
 boleh menerima zakar dari semua saiz. Jadi, saiz tidak berkaitan dengan bagaimana wanita akan rasa.

Anda harus membetulkan semua mitos dan maklumat seks yang salah jika anda mempunyai anak remaja atau adik-beradik.

Hello Health Group
 tidak menyediakan nasihat perubatan, diagnosis atau rawatan.


5 Kaedah Wanita Boleh Mengesan Ovulasi

Pemakanan yang sihat dan mengambil suplemen adalah cara terbaik untuk memulakan badan anda bersedia untuk mengandung. Tetapi ia juga penting untuk mengetahui masa kitaran anda, termasuk ovulasi, yang merupakan hari yang paling penting untuk konsepsi. Hari ovulasi antara dari hari ke-12 hingga ke-16 hari kitaran haid anda dan setiap tubuh wanita adalah berbeza.

1. Kit prediktor ovulasi

Sama seperti air kencing anda digunakan dengan ujian kehamilan, ia juga digunakan untuk mengesan ovulasi dengan kit prediktor ovulasi. Ini boleh dibeli di kedai ubat tempatan atau dalam talian. Ujian OPK untuk lonjakan hormon luteinizing (LH), yang meningkat semasa ovulasi dan mencetuskan badan anda melepaskan telur.

2. Kaedah lendir servik

Anda mesti menjadi sangat yakin tentang cara tubuh anda bertindak jika anda ingin menjejaki ovulasi oleh lendir serviks. Dengan kaedah ini, anda memeriksa lendir serviks anda beberapa kali sehari dan menjejakinya untuk menentukan masa kitaran anda.

Sepanjang kitaran haid anda, mukus serviks boleh berubah mengikut konsisten dan warna. Apabila mukus serviks menjadi basah dan licin atau sama dengan putih telur, ini adalah petunjuk ovulasi.

Menurut Mayo Clinic, ovulasi yang paling mungkin berlaku semasa atau satu hari selepas hari terakhir jenis rembesan serviks ini, dikenali sebagai hari puncak anda. Apabila anda telah selesai ovulasi, pelepasan faraj anda akan menjadi kering atau menjadi tebal semula.

3. Kaedah suhu badan basal (BBT)

Kaedah ini memerlukan lebih banyak masa dan komitmen. Anda perlu membeli termometer suhu badan basal (BBT), yang berbeza dengan termometer biasa. Seterusnya, anda perlu mengambil suhu anda pada masa yang sama setiap pagi, sebelum bangun dari katil atau membuat banyak pergerakan.

Terdapat beberapa aplikasi yang boleh anda gunakan untuk mengesan BBT atau anda boleh mencetak carta dalam talian dan menjejaki secara manual.
Perhatikan bahawa mengambil BBT anda pada masa yang berbeza, boleh mempengaruhi keputusan anda, seperti tekanan, perjalanan, penyakit dan penggunaan alkohol, jadi penting untuk tetap mengikuti jadual seboleh yang mungkin.

Sebaik sahaja anda melihat bahawa kenaikan suhu yang ketara atau kenaikan, anda akan dapat mengesan apabila anda ovulasi. Suhu anda meningkat selepas ovulasi.

Perkara utama untuk mengetahui bahawa anda paling subur dua hingga tiga hari sebelum ovulasi. Oleh kerana, sperma dapat bertahan di dalam diri anda selama lima hari dan telur harus disenyawakan dalam masa 24 jam ovulasi, ada sedikit waktu yang diperlukan untuk berhasil dengan cara ini.

Selepas ovulasi, suhu anda akan tetap tinggi sehingga anda memulakan kitaran baru. Apabila masa berlalu dan anda terus menjejaki kitaran anda, anda akan lihat kenaikan suhu anda pada masa yang sama dalam kitaran bulanan anda, yang akan membantu anda merancang dengan sewajarnya.

4. Kaedah kalendar atau irama

Menurut Persatuan Kehamilan Amerika, kitaran haid wanita berlaku selama 28 hingga 32 hari secara purata. Walau bagaimanapun, kitaran berbeza dalam kalangan wanita, dan sesetengahnya mempunyai kitaran yang lebih panjang atau pendek.

Dengan kaedah irama, anda menggunakan kalendar untuk menghitung hari-hari kitaran haid dan menentukan masa ovulasi. Fikirkan hari pertama tempoh paling terkini anda sebagai hari 1. Biasanya wanita ovulasi antara hari ke-11 dan hari ke-21 apabila mereka mengira dari hari 1 dari tempoh paling terkini haid.

Oleh kerana kitaran haid anda boleh berbeza-beza, menjejakinya selama beberapa bulan untuk mendapatkan idea masa yang lebih baik. Nasib baik terdapat beberapa aplikasi dan alat yang tersedia untuk membantu anda menjejakinya.

5. Kaedah symptothermal

Kaedah symptothermal menggunakan pelbagai kaedah pengesanan ovulasi sekaligus, menggabungkan kalendar, lendir serviks dan kaedah suhu untuk membantu mengesan ovulasi. Pendekatan ini boleh membantu kerana ia mengumpulkan maklumat dari pelbagai kaedah. Ia juga cara yang baik untuk wanita menjadi lebih sedar tentang keseluruhan badan mereka.

Sebelum mencari bantuan untuk hamil, ketahui bahawa terdapat banyak kaedah yang boleh anda gunakan untuk mengesan ovulasi di rumah anda terlebih dahulu.

Anda mungkin mengambil masa beberapa bulan untuk belajar bagaimana ia berfungsi dengan badan anda, termasuk menjejaki BBT atau mengesan lendir serviks anda, tetapi apabila digabungkan dengan OPK, anda harus bermula pada permulaan yang baik.

Hello Health Group
 tidak menyediakan nasihat perubatan, diagnosis atau rawatan.


'Terkucil' Tanpa Sempat Ke Tandas? Ini Mungkin Sebab Gangguan Sistem Saraf!

Keinginan kita untuk membuang air kecil adalah satu tindakan secara tidak sengaja. Kekejangan pundi kencing akan menyebabkan kita kerap membuang air kecil. Namun, adakah gangguan sistem saraf boleh menyebabkan kekejangan pundi kencing berlaku?

Kekejangan pundi kencing, rasa ingin buang air kecil dengan kerap

Kekejangan pundi kencing berlaku apabila otot pundi kencing anda menguncup atau menjadi ketat.

Sekiranya pengecutan ini berterusan, ia membuatkan anda berasa ingin kencing.

Kekejangan pundi kencing juga memberi makna yang sama dengan pundi kencing yang terlalu aktif (OAB).

OAB dicirikan oleh keperluan mendesak untuk mengosongkan pundi kencing anda. Selain itu, kebocoran air kencing juga berlaku secara tidak sengaja.

Pundi kencing yang kejang adalah simptom, manakala OAB pula biasanya adalah satu keadaan kesihatan.

Kekejangan ini juga boleh menjadi gejala bagi sesuatu jangkitan.

Jangkitan saluran kencing (UTI) adalah jangkitan sementara yang boleh menyebabkan rasa terbakar, rasa ingin kencing, kekejangan, dan juga rasa sakit.

Apa yang dirasakan ketika berlakunya kekejangan pundi kencing?

Bagi individu normal, pundi kencing akan dipenuhi dengan air kencing dan kita secara perlahan-lahan akan berasa ingin membuang air kecil.

Namun, bagi individu yang mengalami kekejangan pundi kencing, keinginan untuk membuang air berlaku secara tiba-tiba dan ia kerap berlaku dengan teruk.

Pundi kencing kejang, atau “pengecutan detrusor,” berlaku apabila otot pundi kencing mengembang secara tiba-tiba tanpa sebarang isyarat.

Ia kemudiannya menyebabkan seseorang itu berasa ingin mengeluarkan air kencing.

Kekejangan yang berlaku juga boleh memaksa air kencing keluar dengan sendiri tanpa dapat dikawal.

Apabila ini berlaku, keadaan ini disebut sebagai pundi kencing yang terlalu aktif.

Individu yang mengalami kekejangan ini akan berasa kejang pada bahagian kemaluannya dan kadangkala rasa seperti terbakar.

Apakah punca berlakunya kekejangan pundi kencing?

Kekejangan pundi kencing lebih kerap berlaku apabila seseorang itu semakin tua. Namun, ia bukanlah masalah atau gangguan yang mesti berlaku kepada mereka yang telah berusia.

Kekejangan yang berlaku sering menunjukkan keadaan kesihatan lain yang dialami.

Jika ia tidak dirawat, ia akan menjadi lebih teruk pada masa hadapan.

Kekejangan pundi kencing boleh disebabkan oleh beberapa perkara seperti:

Jangkitan saluran kencing

Pundi kencing terlalu aktif

Sembelit

Minum terlalu banyak kafein atau alkohol

Kesan ubat-ubatan tertentu

Diabetes

Fungsi buah pinggang terjejas

Batu karang

Prostat yang membesar

Gangguan neurologi atau gangguan sistem saraf

Kerengsaan daripada kateter kencing

Bolehkah gangguan sistem saraf menyebabkan pundi kencing menjadi kejang?

Ya, sememangnya boleh. Perasaan ingin membuang air kecil biasanya merupakan tindak balas yang tidak disengajakan.

Otak memberi isyarat kepada otot pundi kencing apabila tiba masanya untuk menguncup dan mengeluarkan air kencing.

Walau bagaimanapun, gangguan sistem saraf tertentu boleh menyebabkan kerosakan pada saraf yang menghantar isyarat antara otak dan pundi kencing.

Apabila perkara ini berlaku, pundi kencing tidak dapat berfungsi dengan baik.

Gangguan sistem saraf dan kecederaan yang boleh menyebabkan kekejangan pundi kencing termasuklah:

Tumor otak

Cerebral palsy

Jangkitan herpes zoster

Sklerosis berbilang

Penyakit Parkinson

Atrofi pelbagai sistem (sindrom Shy-Drager)

Kecederaan saraf tunjang

Strok yang telah menyebabkan kerosakan otak

Neuropati diabetes (apabila saraf menjadi rosak disebabkan diabetes yang berpanjangan)

Apakah kaedah rawatan yang boleh digunakan bagi masalah pundi kencing yang kejang?

Antara kaedah yang boleh digunakan ialah senaman.
Anda boleh mencuba melakukan senaman Kegel bagi mengurangkan masalah pundi kencing yang kejang.

Selain itu, anda juga perlu melakukan perubahan gaya hidup dalam kehidupan anda.

Tukar kaedah pengambilan makanan dan minuman anda berdasarkan cadangan doktor.

Anda juga boleh menyemak sekiranya terdapat jenis makanan yang menyebabkan pundi kencing menjadi kejang.

Antara jenis makanan yang boleh menyebabkan pundi kencing kejang ialah seperti:

Buah-buahan sitrus

Jus buah

Buah tomato

Makanan pedas

Gula dan gula buatan

Coklat

Minuman berkarbonat

Teh

Selain itu, doktor juga mungkin akan memberikan beberapa jenis ubat-ubatan seperti ubat antispasmodik (e.g: tolterodine) dan antidepresan trisiklik, seperti desipramine.

Kesimpulan

Jika anda kerap mengalami masalah pundi kencing yang terlalu aktif, atau rasa ingin kencing yang selalu berlaku secara tiba-tiba, segeralah berjumpa dengan doktor.

Ini kerana ia mungkin simptom anda mengalami pundi kencing yang kejang.


Argh, Esok Kembali Bekerja Tapi Masih Dalam Mood Bercuti. Apa Perlu Dilakukan?

Siapa yang tidak suka bercuti? Apatah lagi setelah menghadap kerja yang memenatkan mental dan
fizikal
. Tetapi yang tak seronoknya, apabila memikirkan kena kembali bekerja semula setelah bercuti.

Kembali bekerja

Ahh…indahnya bercuti bersama insan tersayang dengan pemandangan indah laut bersama angin sepoi-sepoi bahasa membelai wajah. Dapat lari dari
tekanan kerja
dan persekitaran yang sibuk, sungguh membahagiakan.

Pastinya tiada siapa yang mahu memikirkan tentang emel, deadline, mesyuarat atau sebagainya yang berkaitan dengan kerja selepas satu
sesi percutian
yang menyeronokkan, bukan?

Walau bagaimanapun, bekerja adalah satu tanggungjawab. Jika tidak, bagaimana untuk mencari wang bagi mengisi perut keluarga dan anak-anak? Itu belum kira untuk menampung keinginan
membeli-belah atas talian
 anda.

Jadi ia merupakan satu keperluan untuk anda kembali bekerja. Tetapi bagaimana untuk mengembalikan semangat untuk ‘berjuang’ secara mental dan
fizikal
 pada hari pertama bekerja selepas bercuti?

Jangan risau, berikut adalah antara beberapa perkara yang boleh/perlu anda lakukan dalam menghadapi peralihan mood untuk kembali menghadap tugasan
pejabat
 selepas bercuti. Diharapkan ia mengembalikan semangat bekerja anda.

Jangan terus bekerja setelah kembali bercuti

Aik, macam mana pulak ini, kata tadi suruh bekerja sebab tanggungjawab, sekarang suruh jangan terus bekerja. Sabar, apa yang cuba disampaikan adalah selepas kembali dari bercuti di sesebuah tempat, sebaiknya anda mengambil cuti sehari dua untuk menenangkan diri kembali.

Maksudnya di sini, jika anda mengambil cuti empat hari, pastikan anda menyimpan sehari dari cuti anda itu untuk membolehkan anda berehat di rumah dan melaraskan kembali
 emosi
 sebelum kembali ke tempat kerja.

Walaupun mungkin ketika anda berada di rumah, anda bukanlah benar-benar berehat kerana sibuk mengemas rumah dan sebagainya, tetapi sekurang-kurangnya anda berada di rumah dan mempunyai masa untuk merehatkan diri.

Bayangkan jika anda baru kembali dari bercuti di Bali, Indonesia dan keesokan harinya anda perlu masuk ke pejabat, terasa meletihkan bukan? Walaupun lokasi anda bercuti itu tidaklah jauh sehingga ke luar dari Malaysia dan hanya sekadar ke Pulau Pinang, tetapi perjalanan yang anda tempuhi itu tetap
akan memenatkan
 anda.

Oleh sebab itu anda disarankan untuk tidak terus kembali bekerja selepas bercuti. Ia pastinya akan dapat membantu merehatkan badan anda daripada berdepan dengan situasi keletihan melampau dan dalam masa yang sama mempersiapkan diri untuk bersedia menempuhi tekanan kerja kembali.

Persiapkan diri

Jika anda ingin mengembalikan semangat bekerja, anda perlu bersedia. Bersedia yang dimaksudkan adalah dengan mempersiapkan diri sebaik mungkin. Malam sebelum kembali bekerja, pastikan segala persediaan seperti pakaian kerja, beg, fail dan segalanya yang melibatkan keperluan kerja anda sudah tersedia.

Menurut perunding dan juga pengarang buku “Tame Your Terrible Office Tyrant: How to Manage Childish Boss Behavior and Thrive in Your Job,” Lynn Taylor, anda amat dinasihatkan untuk tidur awal pada malam sebelumnya atau lebih baik lagi lebih awal dari waktu biasa anda tidur ketika hari bekerja. Ia adalah bertujuan untuk mengurangkan tekanan atau gangguan pada hari anda memulakan kerja kembali.

Utamakan perkara penting

Sekiranya anda adalah antara individu penting dalam pejabat anda, sudah pastinya banyak tugasan kerja yang menanti setelah anda bercuti panjang. Tetapi pada hari pertama kembali ke pejabat, elakkan daripada melakukan terlalu banyak mesyuarat atau tugasan kerja. Ia hanya akan membuatkan anda
menjadi keliru
dan tertekan.

Bagi jurucakap perniagaan antarabangsa dan juga pengarang “The Humor Advantage,” Michael Kerr berkata, “Secara idealnya, cuba untuk menghindari sebarang mesyuarat atau temu janji pada hari pertama bekerja. Ia untuk mengelakkan anda berasa terlalu penat.”

Sebaiknya rencanakan strategi dan pelan kerja sehari sebelum anda masuk bekerja kembali. Berikan keutamaan kepada tugasan atau kerja yang lebih penting dan jangan takut untuk mendapatkan bantuan.

Menyemak emel

Sudah tentu ketika bercuti anda tidak akan memeriksa sebarang emel berkaitan kerja, bukan? Ada ke di antara anda yang masih memikirkan tentang kerja pada waktu cuti? Yang pastinya, penulis bukan individu yang begitu. Bercuti adalah bercuti, ia adalah untuk meluangkan masa bersama
keluarga dan insan tersayang.

Jadi apabila tiba masanya untuk memulakan kerja kembali, pastinya anda akan memeriksa emel anda. Paling tidak menyeronokkan apabila akaun emel anda dibanjiri berpuluh-puluh malahan mencecah ratusan emel.
Arghh! Stres
.

Bertenang. Jika anda ingin menyemak emel, cara paling terbaik adalah untuk menapis segala emel yang diterima. Elakkan membuka satu persatu emel berdasarkan tarikh ia diterima atau secara kronologi, sebaliknya semak emel mengikut kepentingan penghantarnya, seperti bos dan rakan sekerja. Ini adalah untuk memberikan anda idea mengenai apa yang sedang berlaku di pejabat.

Rakan sekerja

Penting untuk anda berhubung dengan rakan sekerja sekembali daripada bercuti. Ia akan dapat membantu anda untuk mengetahui apa yang berlaku sewaktu ketiadaan anda di pejabat, terutamanya berkaitan tugasan kerja anda.

Dalam masa yang sama, jika ada rakan sekerja yang bertanyakan mengenai percutian anda, maka ambillah peluang untuk berkongsi mengenai percutian anda. Ini secara tidak langsung membantu anda menghilangkan tekanan kerja selepas bercuti.

Masa berehat

Jangan terlalu fokus melakukan kerja sehingga anda mengabaikan keperluan diri anda untuk berehat atau makan tengah hari. Jika anda terlalu fokus, ia hanya akan membuatkan anda mengalami tekanan.

Usah biarkan rasa bersalah kerana bercuti panjang menyebabkan anda menjadi terlalu fokus dan terbawa-bawa dengan kerja. Rakan sekerja anda yang lain juga turut akan bercuti dan yang pastinya ia adalah hak anda untuk bercuti.

Elakkan daripada memaksa diri untuk melakukan banyak kerja atau fokus yang keterlaluan. Anda berhak untuk bercuti dan ia adalah masa untuk anda merehatkan mental dan
fizikal
 anda. Jadi sewaktu bekerja, jangan lupa untuk memberikan diri anda masa untuk berehat, sekurang-kurangnya 10 minit bagi setiap tiga jam bekerja.

Akhir kata

Untuk kembali bekerja selepas bercuti bukanlah sesuatu keadaan yang sukar untuk dilalui jika anda mengetahui cara yang betul untuk melakukannya. Perkara paling utama adalah untuk menghindari sebarang tekanan yang boleh menyebabkan anda hilang mood untuk bekerja.

Hello Health Group
 tidak menyediakan nasihat perubatan, diagnosis, atau rawatan.


5 Sebab Anda TIDAK Boleh Ajar Anak Bertatih, Bahaya Untuk Perkembangannya!

Semua ibu bapa pasti mahu si kecil mereka untuk memulakan langkahnya dengan cepat. Persoalannya, adakah dengan ajar anak berjalan atau bertatih akan membantu proses itu?

Ajar anak berjalan @ bertatih

Rasanya memang
naluri semula jadi ibu bapa untuk membantu anak
, termasuklah dalam hal melibatkan bila
si manja
 mahu memulakan langkah pertamanya.

Ada masanya kita berasakan bahawa mereka memerlukan bantuan dalam mengembangkan kemahiran motor dan ia adalah tugas ibu bapa untuk membantu merangsang si manja mula melangkah.

Walau bagaimanapun, menurut seorang pengarang buku keibubapaan, Janet Lansbury, sebenarnya ibu bapa tidak seharusnya memaksa bayi untuk mula berjalan.

 Terdapat beberapa sebab yang menyebabkan perbuatan tersebut tidak digalakkan. Antaranya:

#1. Bahasa tubuh

Sebenarnya apabila berkaitan dengan
perkembangan
 motor, bayi boleh mempelajarinya sendiri.

Ini kerana mereka sebenarnya lebih mengetahui sama ada mereka sudah bersedia untuk memulakan langkah atau tidak.

Apabila anda memegang tangan
si manja
 untuk membolehkan mereka bertatih, anda secara tidak langsung menghalang keupayaan diri mereka untuk mencari keseimbangan diri dan menentukan apa yang mereka boleh lakukan atau tidak.

Sebaiknya anda perlu mempercayai bahawa
si manja anda akan memulakan langkah pertamanya
 sebaik sahaja mereka bersedia untuk melakukannya.

Bahaya ajar anak berjalan #2.
Keselamatan

Kewaspadaan serta keselamatan merupakan perkara yang saling berkaitan, dan perbuatan membantu si manja untuk berjalan membuatkan mereka menjadi kurang berwaspada.

Ini kerana tindakan itu membuatkan mereka berada dalam keseimbangan dan kebolehan palsu.

Bayi yang diberikan kebebasan untuk bergerak dan berkembang dalam cara mereka sendiri memperolehi pengetahuan
untuk membuatkan mereka kekal selamat
.

Pemikiran dan keseimbangan akan berhubung dan langkah yang akan diambil adalah dengan lebih berhati-hati.

Situasi ini sekali gus mengurangkan risiko untuk melakukan kesilapan dalam pergerakan.

Bahaya ajar anak berjalan #3.
Kebergantungan

Apabila kita membantu si comel untuk bertatih, ia mungkin menyebabkan mereka ingin diperlakukan sebegitu secara berulang kali.

K
eadaan ini bukan sahaja menimbulkan situasi kebergantungan kepada individu dewasa untuk mengimbangi badan, ia juga sebenarnya memupuk satu
tabiat
yang tidak sihat dalam
aspek perkembangan motor bayi
.

#4. Sakit belakang

Well,
kesakitan
 ini adalah perkara yang akan dilalui oleh ibu bapa yang kerap membantu bayi untuk berjalan dan bertatih.

Sudah tentu ia adalah satu perkara yang tidak bagus untuk kesihatan anda kerana ia bukan sahaja boleh mengganggu perjalanan tugasan harian,
malah ia mungkin akan menjejaskan mood
 seharian anda.

Bahaya ajar anak berjalan #5.
Kawalan

Niat anda mungkin ingin
membantu si kecil untuk bergerak secara bebas
.

Namun sebenarnya tindakan kita ini adalah seperti mengawal si kecil dan menjadikan pergerakannya terbatas.

 Anak-anak kecil memerlukan latihan bergerak secara bebas untuk membolehkannya memperolehi
kemahiran
baru.

Jadi cara terbaik adalah untuk menggalakkan mereka secara bebas dan mempercayai naluri dalaman mereka.

Konklusi

Walaupun kita berasa apa yang kita lakukan adalah untuk membantu si manja untuk cepat berjalan, hakikatnya perbuatan itu lebih banyak memberikan kesan yang tidak sihat kepada
perkembangan mental dan fizikal si manja
.

Jadi berikan mereka peluang untuk membangunkan keyakinan dan kepercayaan kepada diri.

Yakinlah, apabila mereka bersedia, mereka akan memulakan langkah pertama mereka dengan sendirinya.


Tip Pupuk Yakin Diri Dalam Pekerjaan

Dalam melakukan pekerjaan yang melibatkan pembentangan, temubual atau pengucapan awam, pastinya anda akan mengalami rasa gementar. Dalam situasi ini, bagaimana untuk kita bertenang? Bagaimana untuk anda mengekalkan rasa yakin diri dan melakukan yang terbaik?

Berikut adalah beberapa tip untuk kekal berkeyakinan di dalam pekerjaan:

 Latihan

Tiada apa yang akan berjalan lancar tanpa ilmu pengetahuan dan tanpa latihan. Selain penyelidikan menyeluruh berkaitan maklumat yang diperlukan, latihan tambahan di hadapan cermin akan membantu dan dapat mempertingkatkan keyakinan.

Untuk pembentangan, anda harus bersedia dengan sebarang pertanyaan atau gangguan yang akan diterima dari pendengar ketika berucap. Pastikan anda tidak hilang fokus dan terlupa apa yang harus lakukan apabila berdepan situasi tersebut.

 Biasakan diri

Kebiasaanya apabila merancang untuk sesuatu pembentangan atau pengucapan awam, anda akan berlatih mengingatinya mengikut turutan seperti 1, 2, 3 dan seterusnya. Untuk memastikan anda mengingati semua langkah dan turutan dengan betul, cuba untuk memulakan dari langkah yang terakhir terlebih dahulu, sebagai contoh; 6, 5, 4, 3, 2 dan 1. Melalui cara ini anda akan dapat menguatkan lagi ingatan anda.

 Sedia berdepan kemungkinan

Setelah mempersiapkan diri untuk ucapan atau pembentangan, tiba masanya untuk anda mempersiapkan diri untuk berdepan segala kemungkinan yang tidak akan ramalkan. Apakah pelan anda jika komputer tiba-tiba rosak? Apa yang anda lakukan jika masa pembentangan anda cuma 10 minit dan bukannya 30 minit, kerana pelanggan anda tiba lewat? Cuba untuk senaraikan perkara yang penting dalam ucapan atau pembentangan anda, namun, pastikan ia logik dan mudah difahami.

 Membayangkan

Setelah bersedia dengan situasi yang berkemungkinan untuk berlaku, cuba bayangkan apa yang akan anda lakukan. Letakkan diri anda dalam situasi tersebut supaya anda tidak cemas atau panik apabila perkara yang tidak terduga berlaku. Ia membantu anda untuk bertambah yakin.

 Jalan penyelesaian

Kembali kepada tip no 3. Apa yang anda akan lakukan jika ke semua yang anda rancang tidak menjadi? Ini adalah langkah di mana anda cuba mencari jalan penyelesaian yang boleh anda lakukan.

 Belajar dari kesilapan

Jika anda melakukan kesilapan dalam pengucapan atau pembentangan, dan pelanggan anda tidak menyedari kesilapan tersebut, jangan terlalu cepat berasa lega. Belajar dari kesilapan dan sentiasa ingat kesilapan ini agar ia tidak berulang lagi pada masa hadapan.

Seperti yang anda lihat, berusaha untuk kekal tenang bukanlah sesuatu yang sukar, jika anda mengikuti setiap langkah di atas. Jika anda memerlukan seseorang individu untuk membantu meningkatkan keyakinan anda, mungkin anda boleh meminta bantuan dari rakan atau keluarga.

Hello Health Group
 tidak memberikan nasihat, diagnosis atau rawatan perubatan.


Air Liur Bayi Meleleh Tanda Mahu Tumbuh Gigi? ALERT Mak Ayah, Ada Bahayanya!

Kebanyakan ibu bapa terutamanya yang masih baharu atau pertama kali pasti kerap kali berhadapan kesukaran menjaga anak. Antara persoalan yang kerap menjadi tanda tanya sehingga sekarang iaitu kenapa air liur bayi asyik meleleh?

Ingin tahu kenapa? Jom sama-sama kita ikuti artikel ini dengan lebih mendalam lagi!

Untuk mendapatkan lebih banyak info tentang Keibubapaan, sila dapatkannya
di sini.

Adakah air liur bayi meleleh itu normal?

Sebagai ibu bapa, aspek tumbesaran dan perkembangan bayi adalah perkara yang sangat penting dan utama terutamanya di awal usia si manja.

Pun begitu, kebanyakan ibu bapa terutamanya yang masih baharu atau pertama kali pasti kerap kali berhadapan kesukaran menjaga anak.

Kenapa bayi menangis
?
Kenapa bayi tolak susu
?
Kenapa bayi susah tidur
?  Dan persoalan yang kerap bermain di minda adalah kenapa air liur bayi kerap meleleh?

Ibu bapa mana yang tidak risau jika tiba-tiba sahaja mulut si manja penuh dengan lelehan air liur bukan? Pun begitu, kalian tidak perlu terlalu panik sekiranya ia berlaku kepada bayi anda kerana ia adalah normal!

Keadaan ini dikenali sebagai ‘baby drooling’ dan ia biasa terjadi kepada si kecil yang berusia 2 tahun ke bawah terutamanya semasa umur 3 hingga 6 tahun.

Ini kerana ketika ini mereka masih belum dapat mengawal otot yang terdapat pada tubuh badan termasuklah otot mulut lantas menyebabkan keadaan ini berlaku.

Namun ibu bapa masih perlu berwaspada dan jangan ambil mudah kerana ia juga mungkin adalah simptom beberapa kondisi kesihatan yang tertentu.

Air liur bayi tanda si manja mahu tumbuh gigi?

Menurut kepercayaan masyarakat kita pula, bayi akan mengeluarkan banyak air liur sehingga meleleh keluar dari mulut kerana
mereka dalam proses mahu tumbuh gigi
.

Adakah ia benar atau mitos semata-mata?

Jawapannya adalah ya, memang benar
baby drooling
 akan berlaku kepada bayi yang mahu tumbuh gigi.

Proses ini dinamakan sebagai ‘teething’ dan air liur dipercayai diperlukan untuk melembutkan gusi bayi.

Jika ini adalah puncanya, maka tiada apa yang ibu bapa perlu risaukan kerana ia adalah antara
proses tumbesaran dan perkembangan bayi
 yang normal.

Bukan untuk tujuan melembutkan gusi sahaja, ibu bapa juga perlu tahu bahawa air liur bayi mempunyai beberapa fungsi yang lain iaitu:

Melembutkan
makanan berbentuk pepejal

Mengasingkan sisa atau baki makanan

Memudahkan bayi menelan makanan dan minuman

Memastikan mulut bayi tidak kering

Melindungi gusi dan gigi bayi yang baru tumbuh

Apakah punca lain ia berlaku?

Baiklah, sekarang kita sudah tahu bahawa saliva bayi yang meleleh keluar dari mulut adalah normal ketika mereka dalam proses mahu tumbuh gigi.

Bukan itu sahaja, lelehan air liur pada mulut mereka juga mungkin masih normal ekoran kepentingannya terhadap penjagaan mulut si manja.

Pun begitu, terdapat beberapa faktor lain yang mengakibatkan keadaan ini berlaku termasuklah:

Keracunan

Jangkitan pada mulut, tekak, lidah, gusi atau sinus

Alahan susu atau makanan

Tercekik susu atau makanan

Pengambilan ubatan tertentu

Pedih ulu hati

Asid refluks (GERD)

Tonsilitis (keradangan pada tonsil)

Epiglottitis (keradangan pada epiglotis)

Sawan

Ataupun, ia juga mungkin merupakan petanda si manja anda menghidap penyakit lebih bahaya seperti:

Autisme

Down syndrome

Cerebral palsy

Bell’s palsy

Mononucleosis

Multiple sclerosis

Parkinson

Strok

Baca juga:

Bayi Dah Mula Tumbuh Gigi? Ini 7 Perkara Penting Yang Perlu Ibu Beri Perhatian!

Dalam Penjagaan Bayi Minggu Ke-21, Mama Papa Harus Bersedia Hadap Bayi Meragam Sebab Tumbuh Gigi!

Apakah yang ibu bapa perlu lakukan?

Sekiranya baby drooling adalah disebabkan oleh proses
teething
, maka tiada apa yang ibu bapa perlu risaukan.

Ibu bapa mungkin boleh membantu si manja mengurangkan rasa tidak selesa dengan memberi
teething ring atau puting palsu untuk mereka menggigit atau mengunyah
.

Ini kerana ia sudah menjadi refleks semula jadi di mana si manja akan terasa mahu mengigit atau mengunyah apa-apa sahaja objek yang masuk ke dalam mulutnya.

Lebih-lebih lagi jika gigi susu mereka mula menujah naik ke gusi, mungkin si manja akan berasa sedikit gatal, sakit atau tidak selesa dengannya.

Akan tetapi, lain pula ceritanya jika keadaan ini disebabkan oleh beberapa faktor lain seperti yang kami senaraikan di atas tadi.

Jika kalian tidak tahu atau tidak yakin dengan punca sebenar air liur bayi asyik meleleh, segera berjumpa doktor pediatrik untuk sesi konsultasi dan rawatan lanjutan.


Awas! Pesakit Diabetes Boleh Alami Gangguan Pada Kulit, Annular Granuloma

Anda tahu apa itu annular granuloma? Ia gangguan pada kulit kronik yang dianggap sebagai antara
komplikasi kencing manis
. Ini penjelasan lanjut mengenainya…

Untuk mendapatkan lebih banyak info tentang Kencing Manis sila dapatkannya
di sini.

Gangguan pada kulit

Gangguan kulit yang dikenali sebagai annular granuloma ini adalah
penyakit kulit
 jinak (bukan kanser), selalunya kronik (kekal lama) di mana keradangan pada kulit menyebabkan munculnya ruam, berubah warna atau benjolan di bawah kulit.

Dalam kebanyakan kes, ruam terbentuk
pada tangan
, kaki dan bawah lengan. Gangguan kulit ini boleh terjadi kepada sesiapa tanpa mengira usia, namun lebih cenderung dialami wanita.

Jenis-jenis annular granuloma

Gangguan kulit ini boleh dibahagikan kepada 5 jenis utama dan wujud kemungkinan untuk mengembangkan lebih daripada 1 jenis dalam masa yang sama.

Annular granuloma setempat:

Keadaan paling biasa,
localized granuloma annulare
akan menyebabkan ruam bulatan kecil pada kulit yang kemudiannya akan bergabung bersama.

Anda mungkin melihat beberapa benjolan kecil pada kulit sebelum
mengalami ruam
 sama ada berwarna merah, merah jambu, ungu atau mengikut warna kulit.

Baca juga:

Annular granuloma umum:

Generalized granuloma annulare
 apabila benjolan berkembang pada kawasan lebih besar seperti seluruh bawah lengan.

Benjolan ini boleh bercantum dan berubah warna. Ia sering dijumpai pada bahagian lipatan kulit seperti ketiak atau pangkal paha.

Gejala gatal adalah perkara biasa dan ia cenderung
dikaitkan dengan HIV.

Gangguan pada kulit #Annular granuloma subkutaneus:

Subcutaneous granuloma annulare
 menyebabkan ketulan terbentuk di bawah kulit – biasanya keras dan bulat serta tidak menyakitkan.

Dalam kebanyakan kes, saiz ketulan yang berwarna merah, merah jambu atau warna kulit ini kekal kecil. Tetapi ia juga boleh membesar dengan cepat.

Annular granuloma berlubang:

Perforating granuloma annulare
 merupakan benjolan kecil, menyakitkan dan bersisik terbentuk pada tangan serta jari. Ia juga boleh
menjadi gatal dan mengeluarkan cecair.

Ada benjolan yang semakin berkembang dan bersambung, kemudian membentuk ruam lebih besar.

Keadaan ini biasanya muncul setempat pada tangan dan lebih kerap terjadi di Hawaii.

Annular granuloma tampalan:

Sumber: https://escholarship.org/

Patch granuloma annulare
 merupakan ruam merah, coklat kemerahan atau ungu yang terbentuk pada kulit.

Gangguan kulit ini boleh berkembang pada 1 bahagian tubuh atau lebih.

Punca gangguan pada kulit

Gangguan kulit ini mungkin merupakan tindak balas hipersensitiviti tertunda pada komponen dermis atau corak tindak balas kepada pelbagai pencetus.

Pencetusnya merangkumi banyak aspek seperti jangkitan, serangan kulit dan trauma kulit.

Kebanyakan individu mengalami keadaan ini selepas mereka:

Mengalami luka kulit

Mengambil ubatan tertentu

Mengembangkan masalah kesihatan lain

Sebagai contoh, gangguan pada kulit ini terjadi selepas digigit sotong, disengat lebah atau mendapatkan
titikan tatu
.

Gangguan ini juga dikatakan mempunyai kaitan dengan keadaan sistemik tubuh seperti tiroiditis autoimun,
diabetes mellitus
, hiperlipidemia. Walaupun jarang berlaku, ia juga dikaitkan dengan limfoma,
jangkitan HIV
 dan tumor pepejal.

Bagaimana gangguan pada kulit ini didiagnosis?

Biasanya doktor akan memeriksa kulit untuk mendiagnosis annular granuloma.

Doktor juga boleh mengambil sampel kulit (biopsi kulit) untuk mengesahkan diagnosis dan menolak penyakit atau keadaan lain.

Rawatan annular granuloma

Gangguan kulit ini boleh hilang sendiri dari masa ke masa. Tetapi ruam itu boleh muncul kembali pada tempat yang sama dan ia perkara biasa.

Umumnya, tujuan rawatan adalah untuk membantu
mengawal kegatalan
 atau kesakitan. Rawatan berpotensi mempercepatkan masa untuk ruam pudar dan menghilang.

Antara pilihan rawatan:

Krim atau salap kortikosteroid.
 Ubatan preskripsi yang kuat boleh memperbaiki benjolan dan membantu menghilangkan dengan cepat. Doktor mungkin meminta anda menutup krim dengan pembalut atau
patch
 untuk meningkatkan keberkesanan rawatan ini

Suntikan kortikosteroid
. Jika ruam kulit tidak hilang dengan rawatan topikal, doktor boleh mencadangkan suntikan kortikosteroid. Ulangan suntikan mungkin diperlukan setiap 6-8 minggu sehingga keadaan pulih

Pembekuan
. Sapuan cecair nitrogen ke kawasan terjejas boleh membantu menghilangkan ruam

Terapi cahaya
. Mendedahkan ruam kepada jenis cahaya tertentu termasuk laser juga berkesan!

Ubat oral
. Apabila ruam merebak secara meluas, doktor mungkin menetapkan ubat yang perlu dimakan seperti antibiotik, antimalaria atau ubat yang digunakan untuk mencegah tindak balas
sistem imun

Dalam sesetengah kes, gangguan kulit ini sukar dirawat dan memerlukan percubaan beberapa rawatan untuk melihat kesesuaiannya.

Bolehkah annular granuloma dicegah? Malangnya, tiada cara boleh mencegah gangguan kulit ini.

Pemeriksaan doktor

Jika muncul ruam atau benjolan pada atau bawah kulit, lakukan pemeriksaan doktor.

Ini terutamanya jika ruam kulit berdarah, menjadi lebih besar, gatal atau menyakitkan serta mengubah penampilan dalam apa cara sekalipun.

Prognosis bagi individu yang mengalami gangguan pada kulit ini

Dalam kebanyakan kes, keadaan ruam kulit ini boleh hilang sepenuhnya dalam tempoh masa 2 tahun.

Namun oleh kerana annular granuloma adalah penyakit kronik, ruam biasanya akan kembali pada tempat yang sama. Berita baiknya, kemunculan tersebut akan hilang lebih cepat berbanding ruam kali pertama.


Mantapkan Imun Badan Dengan Vitamin C, Tapi Betul Ke Vitamin D Boleh Turunkan Risiko COVID-19?

Ramai yang sudah tahu mengenai kelebihan vitamin D terhadap badan manusia. Vitamin yang turut dikenali sebagai ‘vitamin matahari’ ini amat penting untuk memastikan tulang kita sihat dan kuat. Tetapi, tahukah anda pengambilan vitamin D juga boleh mengurangkan risiko COVID-19?

Tanpa vitamin D, badan tidak dapat menyerap kalsium iaitu komponen utama di dalam tulang kita.

Bukan itu sahaja, vitamin D juga diperlukan untuk menggerakkan pelbagai lagi fungsi sel dalam badan. Dalam masa yang sama, sifat antiradang dan antioksidannya juga amat penting untuk menyokong sistem imunisasi badan.

Oleh sebab itu, tidak hairanlah jika vitamin D dikatakan boleh menurunkan risiko jangkitan COVID-19.

Kajian yang dijalankan oleh
University of Chicago Medicine
ini mendapati individu yang
mempunyai kadar vitamin D yang mencukupi
 kurang berisiko untuk dijangkiti COVID-19.

Kebanyakan vitamin D didapati melalui cahaya matahari. Namun, ia juga boleh diperoleh melalui makanan seperti susu, jus oren dan juga bijirin sarapan pagi.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Cegah COVID-19 antara kelebihan vitamin D?

Menurut Dr. David Meltzer, pengarang utama kajian ini, vitamin D amat penting dalam membantu fungsi sistem imun badan. Malah, sebelum ini juga suplemen vitamin D sudah terbukti dapat
mengurangkan risiko jangkitan saluran pernafasan.

Kajian yang dimuatkan di dalam
Journal of the National Medical Association
 ini melibatkan hampir 489 orang pesakit yang pernah merekodkan bacaan vitamin D di hospital mereka setahun sebelum wabak COVID-19 bermula.

Dapatan mereka mendedahkan pesakit yang kurang vitamin D (<20ng/ml) mempunyai risiko 2 kali ganda untuk dijangkiti COVID-19 berbanding pesakit yang mempunyai vitamin D pada paras yang mencukupi.

Di Amerika Syarikat,
kekurangan vitamin D bukanlah sesuatu yang luar biasa
 terutamanya dalam kalangan orang Amerika Latin dan Amerika Afrika. Kumpulan ini juga didapati lebih terkesan dengan jangkitan COVID-19.

Bukan itu sahaja, kekurangan vitamin D juga lebih lazim dalam kalangan mereka yang berusia, menghidap obesiti dan
mempunyai tekanan darah tinggi.
 Faktor ini juga meningkatkan risiko jangkitan COVID-19 yang teruk.

Malah, faktor cuaca juga turut memainkan peranan dalam kekurangan vitamin D di Amerika Syarikat.

Berbeza dengan Malaysia, ada kawasan di Amerika Syarikat yang tidak mendapat bekalan cahaya matahari sepanjang tahun,
 lebih-lebih lagi pada musim sejuk. Jadi, mereka lebih berisiko untuk mengalami kekurangan vitamin D.

Baca juga:

COVID-19 Makin Menggila Di Malaysia, Ini 5 Perkara Penting Perlu Tahu Mengenai VARIAN DELTA!

Peringatan! Tak Boleh Lakukan Senaman Berat Selepas Vaksin COVID-19, Ini Sebabnya!

Kelebihan vitamin D untuk penyakit lain

Selain dapat menurunkan risiko COVID-19, ada banyak lagi kelebihan vitamin D untuk penghidap kondisi tertentu. Sebagai contoh:

Kanser.
 Terdapat beberapa kajian yang menunjukkan pengambilan vitamin D dapat
mengurangkan risiko kanser tertentu.
 Walau bagaimanapun, keputusan kajian agak bercanggah.

Sklerosis berbilang.
 Kajian menunjukkan pengambilan suplemen vitamin D dalam jangka panjang
dapat mengurangkan risiko sklerosis berbilang.

Osteoporosis.
 Individu yang mendapat
vitamin D dan kalsium yang mencukupi
 di dalam diet mereka dapat mengurangkan risiko osteoporosis dan keretakan tulang.

Penyakit tulang turun-temurun.
 Suplemen vitamin D dapat membantu merawat penyakit tulang turun-temurun yang berlaku disebabkan ketidakupayaan untuk menyerap atau memproses vitamin D.

Psoriasis.
 Antara kelebihan vitamin D adalah
keupayaannya untuk merawat psoriasis.
 Ubat topikal yang mengandungi vitamin D dapat merawat psoriasis dalam sesetengah pesakit.

Penyakit riket.
 Penyakit ini terjadi dalam kalangan kanak-kanak yang mengalami kekurangan vitamin D. Mengambil suplemen vitamin D dapat membantu pesakit merawat masalah ini.

Walaupun suplemen vitamin D selamat untuk diambil, pengambilan yang berlebihan boleh menyebabkan hiperkalsemia, satu kondisi yang menyebabkan penggumpalan kalsium dalam darah.

Jika dibiarkan tanpa rawatan, ia boleh menyebabkan sakit tulang dan juga pembentukan batu karang.

Berapa banyak vitamin D yang perlu diambil setiap hari?

Walaupun vitamin D boleh diserap oleh kulit kita, jumlah penyerapan mungkin berbeza mengikut masa, musim, latitud dan juga pigmentasi kulit. Malah, penghasilan vitamin D juga berbeza mengikut tempat tinggal dan gaya hidup kita.

Bukan itu sahaja,
pemakaian pelindung matahari
, walaupun penting, ia juga boleh mengurangkan kadar penyerapan vitamin D daripada cahaya matahari.

Untuk mereka yang mempunyai kekurangan vitamin D, pengambilan suplemen mungkin dapat membantu.

Sebagai panduan, jumlah vitamin D yang perlu diambil oleh kanak-kanak ialah 400 IU, manakala untuk orang dewasa dan warga emas pula ialah 600 IU dan 800 IU.

Tidak dinafikan, warga emas merupakan golongan yang memerlukan vitamin D yang paling banyak. Mereka bukan sahaja kurang terdedah kepada cahaya matahari, individu yang berusia juga mempunyai masalah untuk menyerap vitamin D.

Jika anda risau akan kekurangan vitamin D, ujian darah dapat membantu doktor untuk memeriksa tahap vitamin ini di dalam darah anda. Oleh sebab itu, berjumpalah doktor untuk konsultasi lanjut.

Artikel berkaitan:

Kesimpulan

Walaupun terdapat kajian yang menunjukkan peningkatan risiko COVID-19 dalam kalangan mereka yang kurang vitamin D, namun masih banyak kajian lain yang perlu dijalankan untuk menyokong kenyataan tersebut.

Sebagai langkah berjaga-jaga, tidak ada masalah jika anda ingin mengambil suplemen vitamin D. Tetapi, sebelum beli, dapatkan konsultasi daripada doktor atau ahli farmasi yang bertugas.

Tidak dinafikan, kelebihan vitamin D terhadap kesihatan tidak dapat disangkal lagi. Tetapi, kalau terlebih, buruk padahnya!

#HelloHealthGroup, #HelloDoktor, #HelloHealthCoronaVirus


Hati-Hati Bila Ibu Hamil Suka Kunyah Ais, Ini 11 Perkara PENTING Perlu Tahu, #3 Paling BAHAYA

Sejak hamil anda mempunyai tabiat mengunyah ais? Tiada masalah tetapi apa kata kita selidik kesan pagofagia pada wanita mengandung.

Tabiat mengunyah ais semasa hamil, normalkah?

Semasa
berbadan dua
, anda mungkin boleh mengalami keinginan untuk makan makanan yang pelik dan luar biasa.

Anda mungkin mahu memakan sesuatu yang dulunya tidak anda sukai dan makanan kegemaran anda berubah menjadi yang paling tidak mahu dimakan.

Tabiat mengunyah ais adalah antara godaan besar bagi kebanyakan
wanita hamil.

Walaupun keinginan ini biasanya akan menghilang selepas
melahirkan anak
, namun pastinya anda akan terfikir tentang kesan yang mungkin berlaku, betul tak?

Makanan ketulan ais semasa mengandung boleh menjadi 1 perkara kegemaran anda. Ia terjadi disebabkan
perubahan hormon dalam badan
.

Jangan risau, perbuatan ini dianggap sebagai sesuatu yang normal dan gemar dilakukan hampir kebanyakan ibu hamil. Tiada sebarang kesan negatif tentangnya.

Ais dianggap sebagai sesuatu yang tidak berbahaya bagi badan manusia, walaupun semasa hamil.

Keinginan mengunyah ketulan ais dilihat selamat berbanding kemahuan untuk makan tanah liat atau sebarang perkara lain.

Dari segi perubatan, tabiat mengunyah ais ini dikenali sebagai pagofagia (
pagophagia
).

Walaupun tidak berbahaya, namun pagofagia pada wanita mengandung boleh menyebabkan
kerosakan pada gigi
 dan mengakibatkan
sakit tekak
 kerana kesejukan ais tersebut.

Mengapa wanita hamil ada tabiat mengunyah ais?

Pagofagia pada wanita mengandung boleh mewujudkan kecenderungan untuk menggigit dan menghisap ais tanpa rasa bersalah.

Terdapat beberapa faktor yang mendasari keadaan ini, seperti:

 Pica

Sekiranya anda mempunyai keinginan yang sukar dipuaskan ketika memakan ais, anda mungkin mengalami
keadaan disebut sebagai pica
.

Ia adalah 1 gangguan yang ditentukan oleh keinginan untuk memakan sesuatu yang tidak mempunyai nilai nutrisi.

Sesetengah wanita mengandung yang mengalami pica mungkin mahukan sesuatu yang tidak boleh dimakan seperti serpihan kaca, tanah liat, rambut atau kertas.

 Mabuk pagi

Banyak wanita mengandung menderita mabuk pagi pada
trimester pertama dalam tempoh kehamilan
 mereka.

Wanita yang berdepan kesukaran untuk
 menahan rasa muntah dan loya
, pagofagia pada wanita mengandung akan membuatkan mereka berasa lebih tenang.

Ais tidak mempunyai bau dan dapat dicerna dengan mudah. Sudah tentu ia berbeza dengan makanan lain yang boleh menyebabkan mual.

 Kekurangan zat besi

Ini adalah 1 masalah yang serius. Keinginan dan tabiat mengunyah ais yang berlebihan atau sebarang makanan lain dianggap sebagai 1 gangguan pemakanan.

Walaupun ais tidak berbahaya, tetapi ia boleh dikaitkan dengan masalah kekurangan zat besi dan perlu mendapat perhatian perubatan.

Wanita dengan masalah kekurangan zat besi boleh mengalami anemia dan doktor mungkin akan mengesyorkan suplemen
vitamin B12
serta perubahan diet pemakanan.

 Haba panas

Ketika hamil, isipadu darah wanita akan meningkat hampir 50% dan ia boleh menyebabkan mereka mudah berasa panas.

Untuk menangani peningkatan haba tersebut, saluran darah akan melebar bagi membolehkan darah mendekati permukaan kulit, sekali gus membuatkan anda berasa lebih panas daripada biasa.

Dengan pagofagia pada wanita mengandung, kepanasan ini dapat dikurangkan pada tahap tertentu dan membuatkan anda dan bayi berada dalam keadaan hidrat.

 Sensasi mulut terbakar

Kebanyakan wanita hamil sering menderita
burning mouth syndrome
 – membuatkan timbul rasa kebas pada bahagian mulut.

Antara kesan positif memakan ketulan ais ketika mengandung adalah ia dapat mengurangkan rasa sakit dan kebas yang dialami.

Ais dapat membantu membendung sensasi terbakar di bibir serta ketidakselesaan di pipi.

Sindrom ini sukar dilihat dan dianalisis. Jika anda mengalami rasa ini, dapatkan kepastian daripada doktor.

 Pedih ulu hati

Masalah
asid refluks
 atau
pedih ulu hati ketika mengandung
 boleh mendatangkan rasa ketidakselesaan terutamanya pada trimester terakhir kehamilan.

Ais adalah 1 cara semula jadi untuk menangani rasa tidak selesa ini serta terbukti sebagai 1 rawatan rumah yang mudah dan berkesan.

 Gangguan pemakanan

Tabiat mengunyah ais dikaitkan dengan gangguan pica, namun ia tidak begitu berbahaya.

Cuma keinginan yang melampau boleh mengakibatkan bayi berisiko untuk mengalami kekurangan nutrien penting kerana si ibu lebih gemar memakan ais sahaja.

Kesan tabiat mengunyah ais

Wujud beberapa kesan sampingan jika keinginan untuk memakan ais ini terjadi secara berlebihan, seperti:

Masalah kerosakan gigi

Mengunyah ais dengan terlalu banyak boleh merosakkan gigi khususnya ketika hamil.

Enamel gigi boleh rosak dan kesannya akan meningkatkan kepekaan terhadap makanan panas dan sejuk.

Sakit tekak

Sakit tekak semasa hamil perkara biasa. Tetapi boleh bertambah buruk jika anda kerap mengunyah ketulan ais.

Tercekik

Risiko untuk tercekik tinggi jika ketulan ais yang dimakan besar.

Anemia ketika hamil

Sekiranya anda mengalami keletihan, mual, pening, sesak nafas, kelemahan, dan mudah marah,
anda mungkin mengalami kekurangan zat besi.

Elakkan dengan:

Mengambil banyak sayuran hijau

Masukkan kekacang dalam diet

Ambil makanan laut tetapi elakkan ikan dengan kandungan merkuri tinggi

Dapatkan protein mencukupi

Ambil makanan tinggi vitamin C

Masalah pagofagia pada wanita mengandung 1 keadaan normal dan akan hilang
selepas bersalin.
Tetapi jika ia berlanjutan, dapatkan nasihat dan rundingan doktor untuk mengatasi masalah ini.


Rancang Short Getaway Dengan Famili Weekend Ini? Jom Datang Ke Taman Eko Rimba, Anak Pasti Teruja!

Kasihan melihat
 anak terkurung dan terperuk sahaja di rumah
 setiap hujung minggu? Memandangkan kita sudah melepasi fasa pandemik, anda sudah boleh bawa anak-anak berkunjung dan berseronok ke tempat rekreasi atau riadah yang menarik!

Jika ibu bapa sudah ketandusan idea tentang lokasi pilihan, kami ada cadangan khas untuk anda.

Untuk mendapatkan lebih banyak informasi berkenaan Keibubapaan, sila dapatkannya
di sini.

Mengapa aktiviti bersama anak penting?

Tiada perkara lain lebih penting daripada keluarga kita sendiri
. Ya, ini bukan sekadar dialog yang diuar-uarkan dalam filem sahaja malah suatu panduan yang wajar kita semua ikuti.

Meluangkan lebih banyak masa dengan anak
 akan bawa banyak manfaat buat keluarga kecil anda, antaranya:

Menguatkan jalinan dan hubungan kekeluargaan.

Meningkatkan aspek komunikasi.

Menghindarkan masalah kelakuan.

Menambahkan lagi keyakinan.

Melahirkan rasa kepercayaan.

Baca lagi artikel berkaitan:

Keluarga Bahagia: Rahsia Mengecapinya

7 Tip untuk Membina Keluarga Bahagia

Mengapa Perlu Bawa Anak Bercuti?

Terdapat banyak cara untuk individu mendapatkan manfaat-manfaat di atas dan melakukan aktiviti bersama keluarga adalah antara kaedah yang paling mudah dan efektif untuk tujuan tersebut!

Sebenarnya, ini bukan satu perkara yang sukar kerana anda hanya perlu meluangkan masa di luar rumah dengan berekreasi dan beriadah. Persoalannya, ke mana destinasi yang patut anda tuju?

Usah pening kepala lagi, cari tempat rekreasi menarik!

Berita baik buat ibu bapa terutama yang tinggal di sekitar Lembah Klang, ada satu tempat rekreasi yang sangat sesuai untuk anda bawa
 seisi keluarga bermain bahkan bermalam
 di lokasi ini.

Resort Taman Eko Rimba Komanwel terletak di Rawang, Selangor menawarkan
 pengalaman yang mungkin tidak ada
 di tempat riadah lain.

Di sini juga, tersedia banyak aktiviti lasak dan lokasi tangkap gambar yang serba menarik seperti:

River Trekking

Berkayak

Berbasikal

Skuter elektrik

ATV

Mencari tempat bergambar untuk dikongsikan di dalam media sosial anda? Jangan risau! Ada tempat OOTD menarik di Kebun Bunga dan Pondok Telefon Cik Bunga, Kafe
Loaves & Bites
,
The White Cottage
,
Welcome Bamboo,
Bulatan RTERK dan banyak lagi. Di sini anda akan dapat pengalaman
 aktiviti keluarga yang sukar untuk dilupakan
.

Peta Lokasi Resort Taman Eko Rimba Komanwel

Selepas penat beraktiviti dan bergambar di tempat rekreasi ini, anda juga boleh menginap di dalam khemah berhadapan sungai yang pastinya menjadi satu pengalaman baru buat anda dan anak-anak.

Pernah dengar glamping atau glamour camping? Ini adalah trend baharu aktiviti berkhemah yang menjadi kesukaan anak-anak muda.

Menariknya, glamping turut disediakan di Taman Eko Rimba Rawang ini. Selepas penat beraktiviti dan bergambar di tempat rekreasi, anda seisi keluarga boleh menginap di dalam khemah berhadapan sungai yang pastinya menjadi satu pengalaman baru buat anda dan anak-anak.

Mungkin benar kita semua telah lama terbiasa dengan norma baharu kehidupan dan lebih banyak duduk di rumah, namun ini adalah masa tepat untuk kembali ke tempat rekreasi menarik.

Bantu dan sokong peralihan fasa pandemik ke endemik!

Menerusi kempen ‘Pusing Selangor Dulu’ anjuran
Tourism Selangor
, penggiat media dan pempengaruh popular dijemput bersama-sama melihat keindahan dan keunikan aktiviti yang disediakan di Taman Eko Rimba ini.

“Program ini telah dianjurkan untuk membantu mempromosi industri pelancongan di negara kita untuk memastikan ia terus berkembang maju terutama dalam persediaan untuk memasuki
 fasa peralihan dari era pandemik ke endemik,
” ujar YB Tuan Hee Loy Sian, Pengerusi Jawatankuasa Tetap Pelancongan, Alam Sekitar & Teknologi Hijau dan Hal Ehwal Orang Asli.

Sementara itu, Ketua Pengarah Eksekutif
Tourism Selangor
,
Azrul Shah Mohamad berkata, kerjasama dengan Resort Taman Eko Rimba Komanwel menunjukkan keprihatinan mereka dalam menyokong, menyumbang serta mempromosi industri pelancongan Malaysia.

Luang lebih masa dengan keluarga agar lebih bahagia

Mengapa ingin berkurung di rumah jika anda boleh membawa anak mempelajari sesuatu yang baharu di luar? Selain dapat
luangkan lebih masa dengan keluarga
, individu disarankan untuk lebih aktif di luar rumah
agar tahap kesihatan fizikal dan mental lebih baik
. Dengan berkunjung ke tempat riadah, semua ini akan dapat dicapai dengan mudah.

Konklusinya, sesekali bawa
 pasangan dan anak-anak anda untuk beraktiviti di luar rumah
. Dalam masa yang sama, jangan lupa untuk sentiasa jaga diri agar kekal sihat, selamat dan bahagia ya?


Ikut 4 Cara Sterilkan Botol Susu Ini, Barulah Anak Tak Muntah Dan Sakit Perut!

Walaupun telah dicuci bersih dengan menggunakan sabun, namun botol susu bayi masih lagi tidak bersih sepenuhnya jika tidak disteril. Bagaimanakah cara mensterilkan botol susu bayi yang betul?

Buat ibu bapa yang baru sahaja menimang cahaya mata, ikuti panduan lengkap ini.

Untuk mendapatkan lebih banyak info berkenaan keibubapaan, anda boleh klik
di sini
.

Kepentingan mengetahui cara mensterilkan botol susu bayi

Setelah bayi atau anak kecil di rumah menghabiskan susu dalam botolnya, kita biasa
mencuci botol susu bayi
 tersebut dengan menggunakan air dan juga sabun.

Namun, cara ini hanya menyingkirkan sebahagian besar bakteria dan sisa susu yang melekat pada botol tersebut.

Masih terdapat sebilangan kecil bakteria yang berada pada botol susu tanpa anda ketahui.

Oleh itu, botol susu bayi bukan hanya perlu dicuci dengan air bersih dan juga sabun, tetapi juga dengan menggunakan kaedah pensterilan.

Kaedah steril boleh membantu menghapuskan bakteria berbahaya secara total pada botol susu anak anda.

Antara masalah yang boleh dicegah melalui pensterilan botol susu bayi ialah:

#1. Gastroenteritis

Botol bayi yang tidak dicuci bersih atau disteril boleh menjadi tempat berkumpulnya penyakit yang boleh membahayakan bayi anda yang baru lahir.
Salah satunya ialah gastroenteritis
.

Gastroenteritis virus adalah komplikasi dalam usus yang sering mengakibatkan sakit perut, muntah, dan cirit-birit.

Bayi mungkin dijangkiti gastroenteritis daripada botol bayi yang tidak bersih.

Selain itu, bayi juga mungkin mendapat penyakit ini daripada individu yang dijangkiti yang mencemari botol susu mereka melalui sentuhan langsung atau daripada batuk dan juga bersin.

Oleh itu, botol susu anak anda amat perlu disteril setiap kali selepas digunakan.

#2. Menghapuskan tempat pembiakan bakteria

Botol bayi yang tidak disteril juga boleh menjadi habitat yang sesuai untuk bakteria berbahaya membiak.

Antara bakteria yang boleh membiak dalam botol susu anak anda ialah E.coli dan juga Salmonella.

Sekiranya ini berlaku, ia boleh berpindah ke mulut bayi jika anda hanya menggunakan air dan sabun untuk mencuci botol tersebut.

Bakteria ini boleh menyebabkan penyakit kepada bayi anda
seperti keracunan makanan dan muntah-muntah
.

Salah satu sebab atau
punca jangkitan bakteria dalam botol bayi
 anda adalah kebersihan yang buruk dan tabiat pencucian yang buruk.

Tambahan pula, botol bayi yang mengandungi susu ibu atau susu formula untuk tempoh yang agak lama sememangnya menjadi tempat bakteria membiak.

 Jika anda tidak membersihkan botol si manja dengan kaedah pensterilan, ia boleh terdedah kepada organisma yang boleh membawa kepada penyakit berbahaya.

#3. Membunuh kuman dan juga virus

Botol bayi yang tidak dibersihkan dengan betul juga akan menarik kuman yang mungkin menyebabkan bayi jatuh sakit.

Virus hepatitis A
 dan rotavirus mungkin boleh menjangkiti botol bayi yang tidak bersih.

Ini kerana, kedua-dua jenis virus ini boleh berpindah kepada botol susu anak anda jika ia disanitasi dengan cara yang salah.

Untuk pengetahuan anda, virus hepatitis A boleh menjangkiti hati bayi anda, manakala rotavirus pula boleh menyebabkan dehidrasi dan cirit-birit.

Jangkitan virus-virus ini sangat kritikal dan boleh mengancam nyawa bayi anda.

Oleh itu, anda mesti membersihkan botol ini dengan teliti melalui pensterilan untuk mengelakkan masalah sedemikian daripada berlaku.

Cara mensterilkan botol susu bayi yang betul

Terdapat beberapa kaedah yang boleh diamalkan apabila anda mahu
mensterilkan botol susu si manja
.

Antaranya adalah melalui kaedah pendidihan, pensterilan bahan kimia, pensterilan wap dan juga pensterilan gelombang mikro.

#1. Cara mensterilkan botol susu: Kaedah pendidihan

Kaedah ini merupakan antara kaedah termudah dan biasa dibuat oleh ramai orang. Caranya ialah:

Masukkan botol, puting susu, getah dan juga penutup botol ke dalam periuk

Penuhkan periuk dengan air sehingga menutupi kesemua barang tersebut

Letakkan periuk di atas dapur dan didihkan air tersebut. Didihkan sekurang-kurangnya lima minit

Tutup api dapur dan biarkan air sejuk seketika

Keluarkan botol, puting susu, getah dan juga penutup botol dengan menggunakan penyepit

Goncangkan sedikit untuk membuang sisa air

Jangan lap barang-barang tersebut dan anda boleh terus menggunakannya. Jika tidak digunakan, simpan dalam bekas kedap udara dan letakkannya di dalam peti ais

#2. Cara mensterilkan botol susu: Pensterilan bahan kimia

Anda juga boleh menggunakan bahan antibakteria untuk membunuh kuman pada botol susu anak anda. Caranya ialah:

Jika anda membeli bahan antibakteria berbentuk cecair atau tablet, ikuti arahan pengilang seperti yang terdapat pada paket pembungkusan untuk mencairkan atau membancuhnya

Rendam botol, puting susu, getah dan juga penutupnya ke dalam bancuhan antibakteria. Ikut waktu seperti yang disarankan oleh pengilang

Keluarkan barang-barang tersebut daripada air rendaman dengan menggunakan penyepit

Goncangkan sedikit untuk membuang lebihan air. Jangan lap botol susu tersebut

Simpan dalam bekas kedap udara dan letakkannya di dalam peti ais. Gunakannya dalam tempoh 24 jam selepas sterilisasi

#3. Cara mensterilkan botol susu: Pensterilan wap

Pengewapan panas juga boleh digunakan untuk mensterilkan botol susu anak anda.

Pensterilan wap menggunakan sejenis alat automatik yang berfungsi ‘memasak’ botol susu anda pada suhu yang tinggi untuk membunuh kuman.

C
aranya amat mudah, anda hanya perlu letakkan botol susu di dalam alat tersebut, masukkan air, dan tekan butang ‘On’.

Alat tersebut akan berhenti secara automatik apabila ia selesai mensterilkan botol susu.

#4. Cara mensterilkan botol susu: Pensterilan gelombang mikro

Alat ini lebih kurang sama sahaja seperti alat pensterilan wap, cuma ia dimasukkan ke dalam
ketuhar gelombang mikro
. Caranya:

Masukkan botol, puting susu, getah dan penutup botol ke dalam alat pensterilan

Masukkan air ke dalam alat tersebut

Masukkan ke dalam ketuhar gelombang mikro

Tetapkan masa antara 2 hingga 4 minit, atau mengikut arahan daripada pengilang alat pensterilan

Simpan dalam bekas kedap udara dan letakkannya di dalam peti ais. Gunakannya dalam tempoh 24 jam selepas sterilisasi


11 Soalan Tentang Kanser Payudara untuk Ditanya Kepada Pakar Onkologi Perubatan

Pemeriksaan yang tetap dengan pakar onkologi – doktor yang mempunyai pengkhususan dalam mengubati kanser – adalah suatu kemestian bagi mereka yang mengalami kanser payudara.

Anda akan mempunyai banyak perkara yang anda tidak pasti. Walau bagaimanapun, masa temujanji anda mungkin sangat terhad. Jadi, anda perlu memberi tumpuan kepada perkara yang benar-benar penting. Berikut adalah 11 soalan untuk memastikan anda berada di landasan yang betul.

1. Mengapa pakar onkologi anda mengesyorkan terapi ini?

Sebab pertama anda bertemu dengan seorang doktor adalah kerana anda memerlukan pendapat pakar. Tetapi adalah sama pentingnya juga untuk mengetahui mengapa mereka mencadangkan sesuatu.

2. Apakah risiko-risikonya?

Mana-mana
rawatan kanser mempunyai kesan sampingan
 dan komplikasi tertentu, di mana ada kesan atau komplikasi yang mungkin sangat teruk. Sekiranya anda mengetahui tentang risiko yang berkaitan, ini akan membantu anda membandingkannya antara satu sama lain jika anda perlu memilih salah satu daripadanya.

3. Apakah alternatifnya?

Pelan rawatan akan berbeza-beza mengikut peringkat kanser.
 Sekiranya anda tidak selesa dengan apa yang dicadangkan oleh pakar onkologi anda, anda boleh meminta mereka untuk mencadangkan pilihan lain.

4. Bagaimana jika anda memerlukan terapi kemoterapi atau hormon?

Dalam perjalanan melawan kanser, anda mungkin akan sampai ke tahap yang
memerlukan terapi kemoterapi
 dan /
atau terapi hormon.
 Adalah penting mengetahuinya terlebih dahulu.

5. Bagaimana anda akan menjalani kemoterapi?

Rawatan kemoterapi boleh diberikan kepada pesakit melalui urat darah atau pil oral. Cara anda menerima rawatan ini bergantung kepada keadaan anda. Anda juga boleh bertanya sama ada anda memerlukan ubat tambahan untuk melegakan kesan sampingan.

6. Apakah yang anda akan rasa selepas setiap rawatan?

Sesetengah pesakit memerlukan masa rehat. Anda perlu bertanya kepada doktor anda jika anda memerlukan seseorang untuk membawa anda pulang.

7. Berapa lamakah tempoh yang akan diambil rawatan ini?

Menjalani rawatan adalah meletihkan. Anda perlu tahu anggaran tempoh masa yang akan diambil supaya anda boleh menguruskan pekerjaan anda dan perkara lain dalam hidup anda.

8. Adakah anda akan mengalami keguguran rambut?

Tidak semua jenis rawatan
membuat anda mengalami rambut gugur
. Sungguhpun begitu, anda harus tahu jika  rawatan yang anda jalani akan menyebabkan anda keguguran rambut supaya anda boleh bersedia secara psikologi.

9. Adakah anda perlu menjangkakan menopaus pramatang dan kemandulan?

Seperti keguguran rambut, peluang untuk mengalami menopaus pramatang dan kemandulan adalah satu kemungkinan, tetapi bukan suatu kemestian. Pakar onkologi anda sepatutnya dapat membimbing anda melalui perkara-perkara seperti ini.

10. Apa penyesuaian yang perlu anda lakukan?

Rawatan kanser biasanya
memerlukan penyesuaian gaya hidup
. Anda boleh meminta doktor anda untuk cadangan mengenai diet, senaman dan terapi tambahan lain.

11. Di mana anda boleh mendapatkan sokongan sekiranya anda memerlukannya?

Kanser mungkin melakukan perkara-perkara yang tidak dapat difahami oleh rakan atau keluarga anda. Jika anda memerlukan seseorang yang memahami, minta doktor anda untuk merujuk anda kepada ahli terapi khas atau kumpulan sokongan.

Soalan-soalan di atas tidak meliputi segala-galanya mengenai kanser payudara. Walau bagaimanapun, soalan-soalan ini sepatutnya mencukupi untuk memberi anda beberapa idea mengenai apa yang anda perlukan tanya kepada pakar onkologi anda semasa temujanji anda. Jika anda masih mempunyai kebimbangan lain, tuliskannya juga. Pakar onkologi anda akan gembira dapat membantu anda memahami keadaan anda.


Kelemumur Dan Psoriasis Kulit Kepala: Nampak Sama, Tapi Tak Serupa! Ini Bezanya

Kita dengan mudah dapat mengecam jika seseorang itu mengalami masalah kelemumur dengan memerhatikan kepingan putih di kulit kepalanya. Tetapi bagaimana jika serpihan itu berserta tompokan bersisik merah? Adakah itu psoriasis kulit kepala atau hanyalah gejala yang berkaitan dengan kelemumur?

Sekiranya kulit kepala terasa gatal dan berkeruping, doktor anda akan dapat membezakan sama ada gejala tersebut dipicu oleh kelemumur atau masalah yang lebih serius seperti psoriasis,
kondisi yang menyebabkan kemerahan pada kulit kepala.

Sebaik sahaja anda memperoleh diagnosis yang tepat, penyebab dan simptomnya pasti dapat diatasi!

Kami di Hello Doktor akan berkongsi cara untuk membezakan kelemumur dan psoriasis kulit kepala; gejala, punca dan pilihan rawatannya, jom baca!

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Masalah kelemumur, kenal lebih lanjut!

Kelemumur adalah masalah kulit kepala yang biasa berlaku dan selalunya tidak perlu dirisaukan.

Anda mungkin melihat
serpihan berwarna putih atau kuning yang jatuh daripada kulit kepala
 dan menempel pada rambut atau pakaian. Ia turut menyebabkan kegatalan.

Perlu diketahui di sini bahawa ada beberapa perkara boleh menyebabkan masalah ini:

Dermatitis seborrheic:
 Kondisi ini akibatkan kulit kepala berkeruping yang berminyak, gatal, dan terengsa. Ia juga boleh berlaku di kening, pangkal paha, atau bahkan pada bulu dada anda.

Dermatitis kontak:
 Produk penjagaan rambut seperti syampu, gel, atau pewarna boleh merengsakan kulit kepala anda dan memicu kemerahan, gatal-gatal, dan berkeruping.

Kulat yang disebut sebagai malassezia
 adalah kulat yang tumbuh subur pada minyak di kulit kepala anda.

Sekiranya rambut anda jarang dicuci
, kulit yang berminyak boleh mengelupas.

Kulit kering
 boleh menyebabkan serpihan kecil di kulit kepala. Anda juga cenderung mempunyai kulit kering di seluruh badan.

Hormon lelaki:

Lelaki lebih cenderung mengalami kelemumur berbanding wanita.

Individu dengan sistem imun yang tidak dapat melawan penyakit
, seperti penderita HIV, lebih cenderung mendapat kelemumur.

Seperti yang kalian sedia maklum, masalah kulit kepala ini biasanya tidak serius. Ia juga bukan bersifat berjangkit, namun kehadirannya boleh menjadi tidak selesa atau memalukan.

Seterusnya, psoriasis kulit kepala…

Psoriasis berupaya mempengaruhi kulit kepala anda, dan tompokan bersisik merah boleh menyebabkannya berbentuk serpihan seakan kelemumur.

Pun begitu, ada bezanya kerana:

Ia adalah kronik:
 Psoriasis biasanya berlangsung lebih lama manakala kelemumur bersifat datang dan pergi.

Lebih cenderung untuk bersisik daripada mengelupas:
 Psoriasis bertahap ringan mempunyai fizikal
tompok-tompok bersisik, keperakan, atau seakan serbuk bedak
 yang mungkin muncul dalam kepingan kecil. Jenis yang parah pula adalah lebih serius dengan gejala kemerahan berserta kesakitan.

Ia mungkin merebak:
 Tompok psoriasis boleh merebak  dan melewati garis rambut anda lalu ke dahi, belakang leher, atau kulit di sekitar telinga. Anda juga mungkin mempunyai tompokan psoriasis di bahagian badan yang lain, seperti siku, kaki, telapak tangan, atau belakang badan.

Merupakan penyakit autoimun:
 Psoriasis
dipicu oleh sistem ketahanan badan
 anda; sel darah putih yang seharusnya melawan penyakit, bertindak menyerang sel kulit sendiri.

Anda mungkin berminat:

Kelemumur: Apa Yang Sedang Berlaku Kepada Rambut Anda?

Hati-Hati 4 Jenis Ubat Ini Boleh Menjadi Punca Sakit Kulit Psoriasis Bertambah Teruk!

Boleh dicegah @ tidak?

Kelemumur

Berita baik, kelemumur biasanya dapat dicegah! Mengamalkan
syampu kelemumur setiap hari
 sudah cukup untuk mengelakkan ia daripada terbentuk.

Menjaga kebersihan rambut anda, secara umum adalah idea yang baik. Ini kerana minyak dan kotoran berisiko terkumpul di kulit kepala lantas menyebabkan kulit kepala anda kering.

Bukan itu sahaja, menyikat rambut juga dapat bantu mengelakkan minyak terkumpul pada kulit kepala.

Psoriasis

Malangnya, hingga kini masih belum ada
cara untuk mencegah psoriasis.

Ia boleh terbentuk pada sesiapa sahaja, dalam lingkungan usia berapa pun. Tapi ia jarang berlaku dalam kalangan kanak-kanak.

Kondisi ini juga selalunya muncul antara usia 15 dan 35 tahun, namun ia masih boleh terjadi pada usia berapa pun.

Kelemumur & psoriasis, apa pilihan rawatan?

Untuk psoriasis kulit kepala:

Kondisi ini boleh dirawat dengan krim topikal, salap, atau buihan yang bertindak melambatkan pembentukan kulit dan menenangkan tompok-tompok merah yang meradang di kulit kepala.

Produk-produk perubatan ini mungkin mengandungi vitamin atau steroid
 (ubat antiradang kuat) untuk mengawal keradangan.

Cahaya UV turut digunakan dalam beberapa kes untuk merawat psoriasis, selain remedi Ayurveda.

Buat masalah kelemumur pula:

Kelemumur ringan biasanya sudah dapat dirawat dengan syampu biasa.

Bagi kelemumur teruk, pertimbangkan syampu yang mengandungi salah satu daripada bahan berikut:

Selenium sulfida

Coal tar

Asid salisilik

Zink pyrithione

Ketoconazole

Peringatan!
Coal tar
boleh menyebabkan perubahan warna rambut dan menjadikan kulit kepala lebih sensitif terhadap sinaran matahari. Pastikan untuk merujuk doktor sebelum penggunaan.

Temui doktor sekiranya…

Pastikan untuk berjumpa doktor jika gejala
kelemumur anda tidak pulih
 walaupun sudah menggunakan syampu antikelemumur selama lebih daripada sebulan.

Doktor bakal memeriksa kepingan kulit kecil daripada kulit kepala anda di bawah mikroskop, lalu menghantarnya ke makmal.

Sekiranya psoriasis disertai gejala lain seperti bengkak, sakit dan kekejangan pada sendi, anda mungkin memerlukan bantuan doktor. Lebih baik didiagnosis sebelum keadaan bertambah buruk.

Semoga tiada lagi kekeliruan antara kelemumur dan psoriasis, walaupun kedua-duanya berkongsi
gejala kulit kepala berkeruping.

Sekiranya rawatan di kaunter tidak berkesan, pakar dermatologi akan menjalankan pemeriksaan teliti untuk kenal pasti punca dan memberikan ubat yang bersesuaian.


Komplikasi Diabetes: Neuropati Diabetik

Neuropati diabetik adalah kerosakan saraf akibat daripada penyakit
diabetes
. Kadar gula dalam darah yang tinggi menyebabkan berlakunya gangguan saraf. Penghidap neuropati diabetik ini biasanya akan mengalami kesemutan, kebas dan sakit di bahagian tertentu.

Sejauh mana kelaziman neuropati diabetik?

Penyakit ini adalah lebih baisa berlaku terhadap pesakit dengan kawalan yang lemah, berat badan berlebihan, tahap lemak dalam darah tinggi dan tekanan darah tinggi serta berumur lebih daripada 40 tahun.

Semakin lama seseorang menghidap kencing manis, semakin besar risiko untuk mendapat neuropati. Neuropati mungkin menjejaskan sehingga 50% orang yang menghidap diabetes.

Jenis & simptom neuropati diabetik

Simptom neuropati diabetik adalah luas dan bergantung sepenuhnya kepada bentuk neuropati yang hadir dan saraf yang dipengaruhinya. Simptom umumnya termasuk:

Rasa kebas

Rasa sesemut

Sakit

1. Neuropati periferal

Ia adalah jenis neuropati diabetes yang paling biasa. Ia memberi kesan kepada kaki dan betis terlebih dahulu, diikuti oleh tangan dan lengan. Tanda-tanda dan simptom neuropati perifer selalunya lebih buruk pada waktu malam, dan mungkin termasuk:

Rasa kebas atau mengurangkan keupayaan rasa sakit atau perubahan suhu

Rasa sesemut

Kekejangan

Meningkatkan kepekaan untuk menyentuh. Bagi sesetengah orang berat selimut boleh menyakitkan.

Otot lemah

Kehilangan refleks, terutama di pergelangan kaki

Kehilangan keseimbangan dan koordinasi

Masalah kaki yang serius, seperti ulser, jangkitan, dan sakit tulang dan sendi

2. Neuropati autonomi

Sistem saraf autonomi mengawal jantung, pundi kencing, perut, usus, organ seks dan
mata
. Diabetes boleh menjejaskan saraf di mana-mana kawasan ini, mungkin menyebabkan:

Kurang kesedaran paras gula dalam darah rendah (hipoglisemia tidak ketara)

Masalah pundi kencing, termasuk jangkitan saluran kencing atau tidak dapat mengawal kencing (inkontinens)

Sembelit, cirit-birit yang tidak terkawal atau keduanya

Gastroparesis menyebabkan rasa mual, muntah, kembung dan hilang selera makan

Kesukaran menelan

Peningkatan atau penurunan peluh

Masalah mengawal suhu badan

Perubahan dalam cara mata menyesuaikan diri dari terang ke gelap

Meningkatkan kadar jantung pada rehat

Titik tajam dalam tekanan darah selepas duduk atau berdiri yang boleh menyebabkan anda menjadi lemah atau kepeningan

Mati pucuk

Kekeringan faraj

Kurang tindak balas seksual

3. Neuropati radiculoplexus (amyotrofi diabetik)

Neuropati radiculoplexus menjejaskan saraf di paha, pinggul, punggung atau kaki. Ia lebih biasa pada orang yeng menghidap diabetes jenis 2 dan orang dewasa yang lebih tua. Nama lain untuk jenis ini ialah amyotrofi diabetik, neuropati femoral atau neuropati proksimal.

Simptom biasanya pada satu sisi badan, tetapi kadang-kadang boleh merebak ke bahagian lain. Anda mungkin mengalami:

Kesakitan yang teruk pada pinggul dan paha atau punggung yang berlaku dalam sehari atau lebih

Otot paha lemah

Kesukaran meningkat dari kedudukan duduk

Bengkak abdomen, jika abdomen terjejas

Pengurangan berat

4. Mononeuropati

Mononeuropati (focal neuropathy), adalah kerosakan kepada saraf tertentu di muka, tengah badan (torso) atau kaki. Ia paling biasa berlaku kepada warga emas. Mononeuropati sering menyerang secara tiba-tiba dan boleh menyebabkan kesakitan yang teruk. Walau bagaimanapun, ia biasanya tidak menyebabkan sebarang masalah jangka panjang.

Simptom biasanya hilang tanpa rawatan selama beberapa minggu atau bulan. Tanda dan simptom tertentu bergantung kepada saraf yang terlibat. Anda mungkin mengalami kesakitan di:

Kaki

Pinggul atau pelvis

Hadapan muka

Dada atau abdomen

Mononeuropati juga boleh menyebabkan masalah saraf di mata dan muka, yang membawa kepada:

Kesukaran memberi tumpuan

Penglihatan berganda

Ketegangan satu mata

Lumpuh pada satu sisi muka (palsy Bell)

Kadang-kadang mononeuropati berlaku apabila sesuatu menekan saraf (mampatan saraf). Sindrom terowong karpal atau Carpal tunnel syndrome adalah sejenis neuropati mampatan biasa pada orang yang menghidap diabetes. Ia boleh menyebabkan rasa kebas atau kesemutan di tangan atau jari anda, kecuali pinkie anda (jari kecil). Tangan anda mungkin berasa lemah, dan anda boleh menjatuhkan sesuatu.

sekiranya anda mengalami simptom berkenaan, segera berjumpa doktor. Diagnosis awal dan apa-apa rawatan keadaan kesihatan memberi anda peluang terbaik untuk mengawal diabetes dan mencegah masalah pada masa hadapan.


Penjagaan Bayi Bulan Ke-17

Pembesaran & Tingkah Laku

Apa yang patut anak saya lakukan semasa tempoh ini?

Anak anda kini berumur 17 bulan dan anda mungkin menyedari satu suara yang keluar dari anak anda. Ya, ia adalah suara menjerit. Sehingga kini, anda mungkin rasa bahawa anda sangat bertuah kerana tidak mempunyai anak yang suka menjerit. Percaya atau tidak, sekarang anda sudah mempunyai anak yang suka menjerit. Jangan risau kerana fasa ini tidak akan berkekalan. Anak anda sedang menerokai suaranya dan mencuba berapa tinggi suaranya boleh pergi. Dia mungkin suka perhatian segera yang didapatinya jika menjerit. Cara terbaik untuk mengendalikannya adalah dengan menghiraukannya. Semakin banyak anda memberikan perhatian, semakin suka dia menjerit.

Apakah yang anak saya patut bersedia untuk lakukan?

Semakin banyak otot lidah dan mulut anak anda berkembang, semakin bagus lafaz dan percakapan mereka. Bantu mereka dengan mengulangi apa yang mereka sebut. Contoh ini membetulkan sebutan dan membantu ayahnya serta orang lain yang tidak faham semasa mendengar. Dengan masa dan kesabaran, mereka selalunya akan dapat mengatasi situasi tersebut.

Anak anda mungkin menjerit ke telinga anda. Jelaskan pada mereka bahawa menjerit menyakitkan telinga dan beritahu mereka bahawa anda tidak boleh memberikan respon sehingga mereka menggunakan suara biasa. Tatapi sila berhati-hati supaya tidak menjerit semasa memberikan arahan. Anda juga boleh katakan, “Itu suara luar awak. Kalau main di padang barulah guna suara tu.” Malah, jika anda benar-benar ingin mendapatkan perhatian anak anda, cuba rendahkan suara anda seperti berbisik semasa bercakap dengan mereka.

Cuba untuk sediakan campuran makanan yang baik setiap kali makan. Jika anda memberikan pelbagai jenis pilihan makanan yang sihat dari kumpulan makanan yang berbeza, anak anda akan berpeluang mendapatkan nutrisi yang diperlukan walaupun mereka mengambil sayur pada satu hari dan bijiran pada hari yang lain. Perkara yang lebih dari dari campuran nutrisi yang ada di dalam makanan atau apa yang diberikan pada hari tertentu adalah apa yang anak anda ambil sepanjang minggu. Bayi secara semula jadinya bagus dalam memilih nutrisi dan jumlah yang diperlukan jika diberikan pilihan makanan yang sihat.

Temu Janji Doktor

Apa yang patut berlaku kepada anak saya semasa menemui doktor?

Anda boleh berbincang denan doktor berkenaan perkara berikut:

Bagaimana keadaan tidur anak anda?

Kebanyakan bayi pada umur ini tidur sekitar 11 jam di waktu malam dan 2 jam di siang hari. Waktu tidur kebiasaannya menjadi satu perkara yang susah kerana mereka lebih suka menjadi aktif pada umur ini. Anak anda mungkin tidak mahu tidur kerana takut kepada gelap dan berseorangan.

Bagaimana keadaan pemakanan anak anda?

Doktor akan bertanya soalan ini untuk mengenal pasti jika anak anda mendapat makanan yang seimbang dan pelbagai. Doktor mungkin mengesyorkan snek sihat untuk dihidangkan atau cara-cara untuk membuatkan anak anda duduk dan makan memandangkan kebanyakan kanak-kanak berumur 18 bulan sangat susah untuk diberi makan.

 Adakah anak anda menunjukkan sebarang tanda sudah bersedia untuk latihan membuang air di tandas?

Ramai kanak-kanak mengalami pembesaran skil fizikal dan kognitif yang diperlukan untuk latihan membuang air di tandas, seperti mampu membuka seluar mereka dengan mudah, antara umur 18 dan 24 bulan. Tetapi, sebahagiannya masih belum bersedia sehingga berumur 4 tahun.

Adakah anak anda sudah berjalan?

Menjelang umur ini, anak anda seharusnya sudah mengambil langkah pertamanya. Kanak-kanak belajar berjalan antara umur 9 ke 18 bulan. Jika anak anda berjalan di atas jari kakinya atau menyenget ke satu sisi, sila maklumkan kepada doktor untuk mengevaluasi skil motornya.

Adakah anak anda telah mula banyak berkata “tidak” atau mengamuk?

Kebanyakan kanak-kanak berumur 18 bulan telah mula mengatakan “tidak” dan mereka suka menggunakan perkatan ini. Ia adalah tanda berdikari dan perkembangan bahasa.

Apa yang harus saya maklumkan kepada doktor?

Anda harus tahu apa yang patut dijangkakan semasa menemui doktor. Doktor mungkin melakukan perkara berikut:

Mengukur berat dan tinggi anak anda untuk memastikan pembesaran pada kadar yang sihat;

Memeriksa jantung dan pernafasan;

Memeriksa mata dan telinga;

Mengukur ukur lilit kepala untuk menjejaki pembesaran otak anak anda;

Memberikan vaksin termasuk DTaP, hep A dan mana-mana vaksin yang tidak diambil;

Mengajar anda tentang kesihatan anak anda seperti bagaimana ingin mengesan simptom jangkitan telinga, demam dan selesema;

Menjawab sebarang persoalan yang anda ada tentang latihan membuang air di dalam tandas atau disiplin;

Memberikan nasihat tentang pembesaran, perangai dan tingkah laku anak anda;

Ujian darah untuk menyaring anemia dan keracunan plumbum jika anak anda berisiko tinggi.

Apa yang diharapkan

Apa yang saya bimbangkan?

Anda mungkin bimbang tentang kemalangan yang anda anda mungkin alami. Kemalangan kebiasaannya berlaku semasa tempoh yang sibuk atau tempoh transisi atau stres: sewaktu pagi, sebelum makan malam, semasa majlis keramaian atau semasa menerima tetamu atau bercuti. Ini adalah waktu di mana perhatian ibu bapa cenderung untuk terganggu.

Antara kemalangan yang biasa berlaku adalah jatuh dari tingkap, tangga, meja dan kerusi yang mereka panjat. Terbakar sering berlaku apabila mereka memegang cawan atau periuk panas. Selain itu, keracunan juga boleh berlaku.

Hanya dengan menyedari fakta ini sudah boleh membantu anda bertenang dan menjadi lebih berjaga-jaga. Anak anda yang berumur 17 bulan masih belum cukup dewasa untuk bermain di taman jika anda tahu yang anda tidak mampu memerhatikan mereka selama beberapa mint.